AKHIRNYA TERBUKTI PKP SENJATA SEBENAR MELAWAN COVID19, DARURAT HANYA UNTUK MELINDUNGI KERUSI PERDANA MENTERI

Perintah Kawalan Pergerakan atau PKP buat kali ketiga kini sah dikuatkuasakan ke seluruh negara bermula 12 Mei hingga 7 Jun depan.
Perkara itu diumumkan Perdana Menteri, Mahiaddin Md Yasin dalam satu kenyataan media petang tadi selepas mempengerusikan mesyuarat MKN di Putrajaya.
Untuk pertama kali, pengumuman PKP hanya dilakukan melalui kenyataan media saja, tidak lagi melalui perutusan khas seperti sebelum ini.
Agaknya Mahiaddin sekarang sudah sedar perutusan khas yang selalu dibuatnya selama ini tidak mampu menyumbang apa-apa, kecuali menambahkan lagi kebencian rakyat terhadapnya saja.
Menurut beliau lagi, langkah menguatkuasakan PKP ke seluruh negara ini adalah berikutan kes-kes harian yang semakin meningkat, di samping kewujudan varian baru Covid19 dengan kadar jangkitan yang lebih tinggi.
Apakah makna apabila PKP dikuatkuasakan semula?
Pertama, perlaksanaan PKP yang diumumkan Mahiaddin kali ini dengan jelas memperlihatkan kerajaan PN tiada kemampuan dan amat lemah dalam tindakannya mengurus negara.
Baru tiga hari lalu, Menteri Kanan Keselamatan, Ismail Sabri Yaakob mengumumkan beberapa daerah di Selangor dan dua tiga negeri lain dikenakan PKP, disusuli dengan Wilayah Persekutuan sehari kemudiannya.
Semalam juga ada pengumuman daerah baru dikenakan PKP, tapi alih-alih hari ini Mahiaddin sendiri mengumumkan seluruh negara dikuatkuasakan PKP.
Kenapa setiap hari keputusan berubah-ubah sedangkan semua mesyuarat MKN dipengerusikan oleh orang sama iaitu Mahiaddin sendiri?
Bukankah data dan sains berkaitan Covid16 sentiasa ada dalam tangan dan boleh dijangka peningkatannya?
Ternampak di sini bukan saja rakyat jadi pening dengan keputusan yang berubah-ubah itu, Mahiaddin sendiri terlihat dalam kepeningan dan tidak mampu membuat keputusan yang betul ketika krisis melanda.
Kedua, dengan perlaksanaan PKP buat kali ketiga ini juga menunjukkan senjata sebenar untuk memerangi Covid19 bukanlah darurat seperti yang beria-ia dihujahkan sebelum ini oleh Mahiaddin dan kerajaan PN.
Jika akhirnya PKP juga yang dilaksanakan untuk melawan Covid19, apa sebenarnya guna darurat dikuatkuasakan?
Darurat dalam hal ini ternyata tidak berfungsi untuk melawan Covid19 dan perlaksanaan PKP buat kali ketiga ini secara langsung mengesahkan darurat hanya semata-mata bertujuan untuk melindungi kerusi Perdana Menteri yang sedang diduduki Mahiaddin daripada digugat.
Barulah kita faham, meski pun cadangan pertama ditolak Agong, Mahiaddin terus berusaha meyakinkan baginda untuk melaksanakan juga darurat itu.
Tidakkah Mahiaddin dianggap telah memperdaya Agong berhubung tujuan darurat dilaksanakan?
Sekarang, apa jadi kepada darurat?
Apakah ia hanya untuk menekan rakyat dengan pindaan undang-undang yang membolehkan denda lebih besar dikenakan kepada mereka yang melanggar SOP dan menyebar berita tidak benar, selain bagi kerajaan menjarah dana KWAN dan membolehkan Mahiaddin berbelanja sesuka hati wang negara?
Dalam perlaksanaan PKP kali ini juga, di samping beberapa larangan dikuatkuasakan, langsung tiada bantuan kepada rakyat diumumkan seperti moratorium dan sebagainya.
Kenapa ini berlaku?
Sebabnya tidak lain ialah kerana sekarang ini dana negara sudah kehabisan dan sejak Mahiaddin menerajui negara, tiada pertambahan dalam kewangan negara berjaya diusahakan/
Maknanya, Mahiaddin sekali lagi gagal dan tidak layak menjadi Perdana Menteri yang dapat melindungi rakyatnya sendiri, apalagi jika PKP yang masih banyak kelonggaran ini memungkinkan wabak terus meningkat di masa depan.
(ShahbudinHusin 10//05/2021)

4

10

votes
Article Rating
Kongsikan artikel ini


KERAJAAN TIADA MARUAH DAN MEROSAKKAN, AGONG DIGESA SEGERA CAMPURTANGAN

1.Pertubuhan Perubahan Rakyat Malaysia GERAK amat kesal dengan sikap dan cara kerajaan hari ini mengurus negara tangani pandemik.
2. Keputusan demi keputusan yang diambil oleh kerajaan hanya mempamerkan nilai sebenar sebuah kerajaan hari ini yang tiada maruah, tiada wibawa dan tiada moral.
3. Rakyat dilayan dan diurus bukan selayaknya sebagai sebuah bangsa yang bermaruah dan bertamaddun. Keputusan langsung tidak ambil kira denyut nadi dan naluri rakyat sebagai manusia yang bermaruah.
4. Cukuplah dengan kerajaan yang tiada maruah, janganlah rakyat pula dilayan seperti mereka tanpa maruah.
5. Jelas, kerajaan hari ini sudah hilang pertimbangan moral, gagal memahami kemelut dan keresahan rakyat.
6. Keputusan semakin celaru dan keliru disaat umat bersiap menyambut ketibaan hari mulia Eidul Fitri samasekali tidak sensitif dengan hati nurani umat.
7. Makanya GERAK menggesa kerajaan ini berhenti segera. Sedikit sisa maruah yang ada pada Perdana Menteri dan Menteri2 ini, gunakanlah dengan berhenti segera!
8. DYMM YDPA mesti campurtangan dengan dokongan Majlis Raja2 mempastikan negara tidak terus hancur maruahnya dengan gelagat PM dan kabinet yang rosak dan merosakkan ini.
9. Tanggungjawab institusi raja kembalikan kemurnian Ramadhan dan Syawal disaat pemimpin politik menodai kemurniaan ini dengan sikap hodoh, bodoh, tidak sensitif dan tiada maruah.
MOHAMAD EZAM MOHD NOR
Pertubuhan Perubahan Rakyat Malaysia (GERAK)
11 Mei 2021, 29 Ramadhan 1442H.

5

7

votes
Article Rating
Kongsikan artikel ini


MARAH BUKAN SUATU JENAYAH, MARI TERUS TUNJUKKAN RASA MARAH KITA

Ke mana-mana kita pergi atau dengan siapa saja kita berjumpa kebelakangan ini, paling wajib kedengaran ialah luahan rasa marah pelbagai lapisan masyarakat terhadap kerajaan.
Setiap isu yang berlaku, baik PKP, SOP baru yang bercelaru, penguatkuasaan dua darjat, jadual persekolahan, kenaikan harga barang dan apa saja, semuanya akan dilibas dengan rasa marah.
Semuanya kerana kerajaan dilihat tidak membuat keputusan yang menyenangkan rakyat, malah makin menyusahkan serta membebankan mereka.
Tiada lagi kedengaran ada yang memuji kerajaan atau Perdana Menteri, Mahiaddin Md Yasin sebagaimana peringkat awal terbentuknya PN sebelum ini.
Dulu Mahiaddin baca doa pun ramai yang memuji, tapi kini terpandang kelibat wajahnya melintas di media sosial saja pun sudah ramai yang menghamburkan kata-kata benci dan caci maki.
Kata seorang teman, yang masih tidak malu-malu memuji Mahiaddin dan kerajaan sekarang hanya Pas dan Hadi Awang saja lagi, walau mereka akhirnya dikecam atas tindakan itu.
Terlalu banyak sebab mengapa rakyat begitu marah kepada kerajaan dan ia tidak perlu dihuraikan satu persatu lagi, hakikatnya kerajaan PN ini di mata rakyat adalah kerajaan gagal, paling tak berguna dan memang sesuai dimarahi.
Lebih memburukkan keadaan adalah kerana Mahiaddin seperti seorang Perdana Menteri yang tiada kawalan dan terlalu lemah dalam mengurus negara.
Apabila kepala ikan sudah mula membusuk, bau busuknya tentu saja boleh terhidu di segenap penjuru.
Ada pelbagai bentuk kemarahan yang diluahkan, semuanya mengikut pengalaman, apa yang dirasa seperti dialami peniaga bazar Ramadan dan bazar Aidil Fitri atau apa yang sedang mereka fikirkan berdasarkan keputusan yang diumumkan kerajaan.
Selain kemarahan itu boleh dikesan melalui perbualan atau percakapan secara langsung dengan sesiapa saja yang kita berjumpa, di media sosial pula ianya tampak lebih melarat lagi.
Semua jalur media sosial kebelakangan, jika diperhati, begitu sarat dengan luahan kemarahan berbentuk tulisan, gambar, video, kartun, lakaran dan lain-lainnya terhadap kerajaan dan Mahiaddin.
Melihat keadaan itu, seolah-olah tidak ada yang tidak marah kepada kerajaan dan Mahiaddin ketika ini, semua rakyat sedang marah belaka.
Sebagai rakyat yang kedudukan mereka adalah tunjang kepada negara dan kerajaan, menunjukkan rasa marah bukanlah suatu kesalahan atau jenayah, asal saja ia dilakukan secara beradab dan tidak memfitnah.
Rasa marah yang ditunjuk itu memperlihatkan rakyat sebenarnya tidak kaku,! hidup dan proaktif serta ada tindak balas terhadap sesuatu tindakan atau keputusan kerajaan.
Jika kerajaan mengambil positif rasa marah rakyat dan sedia memperbaiki diri serta khidmatnya, ia akan menjadi sesuatu yang baik dengan kedua-dua pihak akan mendapat faedahnya.
Tetapi, jika kerajaan berdiam diri atau cuba menegakkan benang yang basah, kemarahan itu akan bertambah marak dan keadaan tidak akan menjadi lebih baik.
Lebih-lebih lagi berkaitan kerajaan PN pimpinan Mahiaddin yang terlalu banyak kelemahan, kegagalan dan kedurjanaan ini, di samping banyak luahan kemarahan rakyat selama ini tidak diendahkan, tiada pilihan lain harus dilakukan selain mesti terus menunjukkan rasa marah mereka.
Jangan berhenti menunjukkan rasa marah sebagai isyarat bahawa kerajaan ini tidak lagi dikehendaki untuk memerintah negara ini.
Buktikan kita sebagai rakyat adalah tuan sebenar dalam negara ini dan hanya dengan berani menunjukkan rasa marah barulah akan terlahir sebuah kerajaan dan Perdana Menteri yang sentiasa memikirkan serta benar-benar memperjuangkan kepentingan rakyat sepenuh hatinya.
(ShahbudinHusin 11/05/2021)

5

4

votes
Article Rating
Kongsikan artikel ini


NAJIB SUDAH DIDENDA, TUN M BAKAL DIDENDA, MAHIADDIN LANGGAR SOP APA CERITA?

Sebelum ini Najib Razak telah dikesan melanggar SOP PKP kerana tidak mengimbas aplikasi mysejahrera dan tidak mengambil suhu badan ketika memasuki sebuah restoran nasi ayam di Bukit Bintang, Kuala Lumpur.
Sebaik menyedari kesalahannya, Najib segera tampil meminta maaf sambil mengatakan beliau bertanggungjawab atas perkara itu dan sedia membayar denda atas kesalahan yang dilakukannya.
Berikutan itu, beliau telah didenda RM3000 iaitu RM1500 bagi setiap kesalahan yang dilakukannya.
Beliau membayar denda itu semalam.
Restoran yang dikunjunginya itu turut didenda RM10,000 kerana gagal memastikan Najib mematuhi SOP yang ditetapkan kerajaan.
Semalam pula viral satu video yang memperlihatkan Tun Mahathir Mohamad juga dikesan melanggar SOP ketika memasuki sebuah surau di Langkawi untuk menyampaikan sumbangan sempena Ramadan dan Aidilfitri.
Pelanggaran SOP yang dilakukan Tun Mahathir ialah tidak memgambil suhu badan dan tidak mengimbas mysejahtera.
Hari ini, beliau tampil memohon maaf, mengakui kesilapannya dan bersedia untuk didenda berdasarkan undang-undang yang ditetapkan kerajaan.
“Saya minta maaf kerana tidak patuh SOP. Saya akan terima tindakan mengikut undang-undang berkaitan,” katanya.
Dengan itu, pastinya Tun Mahathir pun bakal didenda juga.
Tetapi, sebagaimana telah lama viral di media sosial, kita turut didedahkan dengan gambar Mahiaddin Md Yasin yang juga melanggar SOP iaitu tidak memakai pelitup muka ketika memasuki sebuah lobi hotel di Johor Bahru.
Dalam gambar tersebut diperlihatkan semua orang yang berada di sekeliling Perdana Menteri memakai pelitup muka, kecuali dirinya saja tidak berbuat demikian.
Namun, sehingga sekarang, selain Mahiaddin sendiri membisu mengenai kesalahan yang dilakukannya itu, pihak berkuasa juga tidak memberi reaksi apa-apa.
Jangankan ada bersuara sedia nak diambil tindakan, meminta maaf pun tidak terkeluar suara daripada mulutnya.
Kalau Najib dan Tun Mahathir boleh mengakui kesalahan, meminta maaf, sedia menerima tindakan dan membayar denda, mengapa tidak dengan Mahiaddin?
Apakah dalam hal ini Perdana Menteri ada SOP yang berbeza berbanding rakyat biasa dan bekas-bekas Perdana Menteri?
(ShahbudinHusin 12/05/2021)

5

4

votes
Article Rating
Kongsikan artikel ini


PESAN ANWAR SEMPENA AIDILFITRI – BERSEDERHANA, TUGAS KITA MENGEMUDI PERUBAHAN BELUM LAGI SELESAI

Allahu akbar, Allahu akbar, Allahu akbar, wa lillahi al-hamd.
Sambutan Aidilfitri pada tahun ini sekali lagi akan diraikan dalam suasana yang serba terbatas. Anak perantauan yang diulit rindu kepada keluarga tersayang terpaksa memendam hasrat pulang ke kampung halaman meskipun sudah lama tidak bersua, semuanya demi menjaga keselamatan dan maslahat awam.
Namun untuk rakyat yang miskin dan susah, ketiadaan bantuan dalam PKP 3.0 kali ini akan menjadikan hari raya mereka sama sahaja seperti hari-hari yang lain.
Keperitan menanggung kerugian, dibuang kerja dan hilang mata pencarian masih membekas dalam sanubari mereka.
Begitu juga dengan pengagihan bantuan zakat fitrah kepada para asnaf yang diharapkan dapat memberi sedikit kelegaan.
Tujuan di sebalik pensyariatan zakat adalah untuk mengukir senyuman bahagia di wajah para penerima, kerana Islam melihat bahawa setiap hamba itu, samada yang miskin ataupun yang kaya, berhak untuk bergembira pada 1 Syawal.
Justeru raikanlah Aidilfitri ini secara sederhana, dan jangan biarkan didikan madrasah tarbiyah Ramadan selama sebulan itu beransur pudar.
Ingat, tugas besar kita masih terpahat kemas di pundak untuk mengemudi arus perubahan.
Maka biarlah perubahan itu didukung oleh hati nurani yang jernih, yang cintakan keadilan dan yang kasih kepada rakyat.
Di kesempatan ini, saya dan Azizah sekeluarga memohon maaf dengan penuh keikhlasan atas segala kekhilafan.
Semoga Allah SWT memberkati usaha kita, dan semoga diangkat kezaliman dan penderitaan daripada warga yang tertindas di mana sahaja.
Taqabbal Allahu minna wa minkum salih al-a’mal.
Kullu ‘am wa antum bi khayr.
ANWAR IBRAHIM

3.3

3

votes
Article Rating
Kongsikan artikel ini


‘JANGAN BAWA KEMENANGAN SYAWAL UNTUK JADI PEMBELA KEPADA PENGKHIANAT’

ALLAHU AKBAR, ALLAHU AKBAR, ALLAHU AKBAR WA LILLAHIL HAMD…
و لتكملوا العدة و لتكبروا الله على ما هداكم و لعلكم تشكرون
1. Takbir Raya adalah laungan suci mengagungkan Allah yang lahir dari lubuk hati seorang hamba bagi menandakan kerendahan diri insan yang kerdil di hadapan Penciptanya.
2. Hari ini adalah hari kemenangan kepada satu pertembungan abadi berligar pada paksi al Haq dan al Batil di mana nilai Ketaatan dan Pengkhianatan menjadi pertaruhan. Ketahuilah laungan takbir raya adalah laungan menangnya Ketaatan dan hancurnya Pengkhianatan.
3. Ketaqwaan yang kita raih sepanjang Ramadhan perlu diusung sebagai bekalan untuk menempuh bulan-bulan berbaki di hadapan. Tanpa bekalan manusia kegersangan dan boleh mati kehausan. و تزودوا فإن خير الزاد التقوى
“Berbekal- bekalah kamu, sesungguhnya sebaik-baik bekalan adalah bekalan TAQWA”
4. Dalam meraikan kemenangan janganlah pula kita lalai bahawa kejahatan dan pengkhianatan tidak pernah alpa untuk merentap kemenangan kita. Nabi s.a.w mengingatkan kita akan musuh yang tidak pernah berhenti mencuba-cuba kita antaranya ialah
“hawa nafsu yang cuba mengheretnya” . Berhati-hatilah saudara ku.
5. Dunia berputar atas kebencian yang menginginkan penguasaan mutlak walaupun terpaksa menginjak-injak kemanusiaan. Demikianlah hodohnya regim Israel mencemari al Aqsa ketika umat Islam Palestine diambang sambutan kemenangan. Seluruh dunia sepatutnya mengutuk kebiadaban Israel kerana pencemaran al Aqsa adalah lambang permusuhan dan kebencian sesama insan.
6. Bawalah semangat kemenangan Syawal menentang pengkianatan dan janganlah kita menjadi pembela kepada para pengkhianat! Bawalah Takbir kita dan Tahmid kita ke alam perjuangan membuat Islah, menegakkan Keadilan serta menentang kejahatan dan kezaliman.
إن الله يأمر بالعدل والإحسان و ايتأ ذى القربى و ينهى عن الفحشأ والمنكر و البغي يعظكم لعلكم تذكرون
7. Walaupun Syawal kali ini adalah Syawal kedua kita berada dalam suasana PKP, janganlah semangat kemenangan pudar dari hati kita untuk terus melawan covid 19 dengan bersungguh-sungguh. Insyaallah negara kita pasti akan menang begitu juga seluruh dunia untuk kita membina masadepan yang lebih lestari dan keamanan yang kekal.
ALLAHU AKBAR ALLAHU AKBAR WA LILLAHIL HAMD…
DS Dr Mujahid Yusof Rawa
Naib Presiden Parti AMANAH Negara
Ahli Parlimen Parit Buntar

5

3

votes
Article Rating
Kongsikan artikel ini


PN MENUJU KEJATUHAN, PEMIMPIN BERSATU PUN YAKIN DEMIKIAN

Melihat kemarahan netizen terhadap kerajaan dan Mahiaddin Md Yasin sekarang sepertinya kerajaan PN ini sedang menuju kejatuhan dan bakal tumbang dalam PRU akan datang.
Meskipun Najib Razak juga pernah dibenci sebelum PRU14 lalu, tetapi apa yang berlaku kepada Mahiaddin ternampak lebih parah daripada itu.
Di media sosial, di mana lebih separuh daripada jumlah rakyat negara ini mempunyai akaun masing-masing untuk mereka menulis, meluahkan perasaan, berkongsi cerita dan memperolehi maklumat, luahan kemarahan itu jelas begitu ketara sekali.
Terutama dengan pengumuman PKP di saat-saat akhir Aidilfitri, melarang rentas negeri dan daerah, berziarah serta mengecilkan lagi jumlah jemaah yang dibenarkan ke masjid dan surau, kemarahan netizen boleh dikata sudah mencapai kemuncaknya.
Dalam Mahiaddin bertanya, adakah kerajaan zalim kerana tindakan-tindakan yang diambil itu, sedangkan kata beliau, tujuannya ialah untuk menjaga nyawa rakyat, tetapi bagi kebanyakan rakyat, ia memang ada ciri-ciri kezaliman yang nyata.
Ini kerana, sementara beberapa sekatan dikenakan untuk menyambut hari kemenangan umat Islam – Hari Raya Aidilfitri – mengapa larangan memasuki kedai, pasar dan pusat membeli-belah tidak pernah disekat atau dihadkan jumlahnya?
Apakah virus Covid19 hanya ada di masjid dan surau saja?
Dalam hal ini, apa salahnya jika dikekalkan saja jumlah jemaah yang boleh ke masjid dan surau seperti sebelum ini dengan terus mematuhi SOP ditetapkan, bukan dihadkan antara 20 hingga 50 orang sebagaimana diumumkan sendiri oleh Mahiaddin?
Dengan itu, rakyat kini memang memendam rasa dan hanya menunggu masa saja untuk menukar kerajaan yang dianggap tidak membina ini.
Ketika sambutan Hari Raya 1 Syawal semalam juga, luahan kemarahan terhadap Mahiaddin dan kerajaan gagal PN ini turut diserlahkan oleh sekumpulan anak-anak muda di Batu Pahat, Johor.
Tindakan menaikkan poster, kain rentang dan mengecat dinding dengan tulisan #KerajaanGagal bukan lagi dilakukan secara sembunyi-sembunyi.
Sebagaimana ia meriah di media sosial, di pelbagai tempat di dunia nyata juga ia sudah mula dilakukan secara terang-terangan dan terbuka.
Lebih malang lagi, ketika ini juga seolah-olah tidak ada sesiapa yang mampu membela atau mempertahankan kegagalan kerajaan yang dicemuh dan dimarahi rakyat sepanjang masa, siang dan juga malam.
Daripada kalangan Bersatu sendiri, baik pemimpin, pemain media sosialnya atau pasukan media Perdana Menteri, semua mereka terlihat tidak mampu berbuat apa-apa lagi untuk menahan kemarahan rakyat itu.
Di pihak UMNO, terutama Najib Razak dan beberapa pemimpinnya, lontaran di media sosial mereka lebih ke arah menambahkan lagi garam terhadap luka serta kemarahan rakyat kepada PN dan Mahiaddin, bukan menolong bantu memulihkan keadaan.
Seorang pemimpin Bersatu ketika berbual-bual dengannya, tanpa berselindung mengakui, kedudukan Mahiaddin dan kerajaan PN sekarang ini dalam keadaan yang sangat buruk.
Katanya, kerajaan ini ternampak bakal terbalik dan hakikat ia akan tumbang sudah tidak dapat dielakkan lagi.
Menurut beliau, apabila rakyat sudah mula marah, sama seperti yang mereka tunjukkan kepada BN dalam era Najib Razak sebelum PRU14 dahulu, penyelesaiannya bagi mereka hanyalah dengan pertukaran atau pembentukan sebuah kerajaan baharu.
“Apabila kerajaan sudah dianggap gagal oleh rakyat, apa pun yang cuba dilakukan Mahiaddin untuk memperbaiki keadaan sudah tidak berguna lagi.
“Beliau sudah terlambat untuk memulihkan kepercayaan rakyat, sepatutnya ia dilakukan sejak dahulu lagi, bukan ketika keadaan sudah parah seperti sekarang ini,” tambah pemimpin berkenaan lagi.
Pemimpin Bersatu itu, selain menyalahkan Mahiaddin yang tidak agresif dan lebih banyak membisu dalam semua isu, turut meletakkan kesalahan kepada semua pemimpin Bersatu yang memegang pelbagai jawatan dalam kerajaan kerana gagal berfungsi dengan sebaiknya.
“Jawatan yang mereka pegang dan gaji lumayan yang diterima tidak sepadan dengan sumbangan untuk mempertahankan kerajaan dan membela Mahiaddin,” tegasnya.
(ShahbudinHusin 14/05/2021)

5

4

votes
Article Rating
Kongsikan artikel ini


TEMPOH PKP 3.0 MUNGKIN LEBIH PANJANG, KERAJAAN PN PIMPINAN MAHIADDIN BUAT DUA KESILAPAN – NAJIB

Tempoh bagi PKP 3.0 ini mungkin akan jauh lagi panjang berbanding PKP 1.0 dan PKP 2.0.
Ini pasti, jika mengikut segala logik, sains dan data sebab:
1) keadaan sekarang adalah jauh lebih kritikal berbanding masa darurat + PKP 2.0 diumumkan
– bilangan pesakit dalam ICU adalah hampir 3 kali ganda
– jumlah kes baru adalah lebih 2 kali ganda
– jumlah kluster aktif hampir sekali ganda
– jumlah kes aktif dengan kebolehjangkitan hampir sekali ganda
– penularan sudah masuk ke komuniti dengan 80% kes sporadik yang tidak dapat dikesan puncanya berbanding lebih tertumpu kepada sektor kilang dan tapak pembinaan
– varian-varian baru lebih berbahaya sedang menular sejak PKP 2.0
Kenapa keadaan jadi begini di mana ianya lebih kritikal dan PKP 3.0 perlu dilaksanakan hanya selepas PKP 2.0 tamat?
Kenapa PKP 3.0 menyeluruh perlu dilaksanakan walaupun PM8 dah dua kali beri jaminan tiada lagi PKP menyeluruh?
Kenapa janji kerajaan bahawa kes baru jatuh ke dua angka menjelang bulan Mei dengan perlaksanaan darurat yang memberi kuasa penuh kepada kerajaan tidak kesampaian tetapi apa yang kita dapat ialah keadaan berkali ganda lebih kritikal pada bulan Mei ini?
Sehingga lawatan raya disekat walaupun ramai telah berbelanja untuk persediaan raya?
Sebenarnya, kerajaan PN sudah mengaku kesilapan.
“Ketua Pengarah Kesihatan, Dr Noor Hisham Abdullah mengakui kerajaan mungkin memberi kelonggaran terlalu awal kepada beberapa sektor ketika perintah kawalan pergerakan (PKP) 2.0 dilaksanakan awal tahun ini.”
“11 Mei 2021:Kelonggaran mungkin diberi terlalu awal ketika PKP 2.0, kata Noor Hisham”
https://www.freemalaysiatoday.com/category/bahasa/tempatan/2021/05/11/kelonggaran-mungkin-diberi-terlalu-awal-ketika-pkp-2-0-kata-noor-hisham/
Sehingga kini, hanya KP KKM seorang sahaja yang mengaku kesilapan kerajaan. Lain-lain dalam kerajaan diam saja dan buat-buat tak nampak. Langsung tak rasa bersalah.
Pada saya, kerajaan PN telah membuat dua kesilapan paling besar yang saya telah berkali-kali tegur dan memberi amaran dari awal-awal lagi sebab ianya terlalu jelas di depan mata.
Bahawa, ianya PKP 2.0 ini akan gagal dan kerajaan akan membazirkan duit dan sia-siakan pengorbanan Rakyat untuk menghadapi PKP 2.0.
Bahawa PKP 3.0 akan terpaksa dilaksanakan dan mudarat serta penderitaan Rakyat akan berpanjangan jika PKP 2.0 tidak dibuat dengan betul.
Kedua kesilapan itu adalah:
1. Turunkan tempoh kuarantin bagi pelawat asing dari 14 hari ke 7 hari pada bulan Disember ketika banyak negara-negara lain naikkan lagi tempoh kuarantin sebab bimbang dengan varian-varian yang baru muncul.
2. Buat PKP 2.0 secara separuh masak dengan membenarkan sektor-sektor yang merupakan penyumbang terbesar kes dalam gelombang ketiga untuk terus beroperasi seperti biasa.
Lalu, kerajaan terpaksa tamatkan PKP 2.0 walaupun kes baru lebih tinggi berbanding masa ianya bermula sebab Rakyat dah hilang sabar dan tertekan dengan PKP 2.0 separuh masak yang kurang berkesan.
Tapi geng Jkom dan PN pula kata saya meroyan berpanjangan masa itu. Cuma syiok sendiri untuk mendapat “likes”. Hanya tahu mengkritik dan mencari kesilapan.
Maaf, kesilapan-kesilapan itu adalah terlalu jelas dan akibatnya terlalu nyata.
Patutkah saya berdiam diri jika akibat kesilapan-kesilapan itu ialah mudarat, penderitaan berjuta-juta Rakyat yang berpanjangan dan kehilangan nyawa bagi lebih 1,100 warga Malaysia dalam tempoh 4 bulan darurat ini?
Lalu, Jkom akan sindir bahawa Najib selalu betul. Kerajaan selalu salah.
Najib bukan maksum. Bukan selalu betul.
Tapi Jkom perlu menghadapi realiti bahawa:
1) PKP 3.0 perlu dilaksana pada ketika hari raya dan hanya 2 bulan selepas PKP 2.0 tamat. Tempoh PKP 3.0 juga bakal lagi panjang berbanding yang lalu.
2) PM8 telah capatikan jaminan-jaminannya bulan lepas bahawa PKP menyeluruh tidak akan dilaksanakan lagi.
3) Keadaan pada PKP 3.0 adalah berkali ganda lebih parah biarpun kuasa penuh Darurat diberi selama 4 bulan dan PKP 2.0 telah dilaksanakan.
4) Malaysia diperli Indonesia setelah keadaan Covid dan jumlah kes baru melepasi negara jiran dan kita menjadi paling teruk dari segi saiz penduduk di ASEAN. Malah, kita lebih teruk berbanding Amerika Syarikat dan United Kingdom sekarang.
Ini bukan mencari kesilapan. Ianya kenyataan.
Tapi realitinya ialah kesejahteraan hidup bagi berjuta-juta Rakyat telah terkorban dan mudarat Rakyat masih berpanjangan akibat kesilapan-kesilapan yang telah diakui kerajaan.
Tak kan ini salah Najib juga?
NAJIB RAZAK
Bekas Perdana Menteri.

4.6

10

votes
Article Rating
Kongsikan artikel ini


ADAKAH RAKYAT MULA MENENTANG #KERAJAANGAGAL PN SECARA TERBUKA?

Beberapa simptom telah kelihatan. Rakyat menyatakan rasa tidak puas hati di sana sini. Kebanyakannya dicetuskan oleh golongan muda, lelaki dan perempuan.
Simptom pertama, jelas kelihatan apabila anak-anak muda melakukan protes di jalan menuju ke Parlimen. Mereka menuntut perlaksanaan Undi 18 tahun.Ini berlaku di ibukota, di hadapan mercu tanda demokrasi di Malaysia, iaitu bangunan Parlimen yang tersergam berdiri .
Kemudian berlaku simptom yang kedua. Kita mendengar jauh di Besut, Trengganu di Pantai Timur. Sekatan polis yang terdiri dari dawai berduri dan penghadang jalan dimusnahkan oleh rakyat kampung yang tidak puas hati dengan Perlaksanaan Perintah Kawalan Pergerakan yang diPerketatkan(PKPD).
Bukan di Semenanjung sahaja. Simptom Ketiga, berlaku di seberang laut Cina Selatan di Sabah sana. Berlaku protes “civil diobedience” apabila penduduk-penduduk menunjuk perasaan dalam skala kecil terhadap perintah PKP.
Simptom keempat berlaku pada bulan Mac di Johor Bahru, sekumpulan anak-anak muda mengadakan “flashmob” di Bandaraya Johor Bahru. Mereka menuntut supaya Parlimen Malaysia dibuka dan Undi 18 tahun segera dilaksanakan.
Simptom yang terkini berlaku di Parit Raja, Batu Pahat, Johor, pada malam hariraya Aidilfitri yang pertama. Lebih 20 orang anak muda berumur dari 16 tahun hingga 28 tahun memprotest di jalanraya sambil menaikkan kain sepanduk yang membawa tulisan dengan kata-kata “KERAJAAN GAGAL”. Suar api menyala di lebuhraya penting di Palimen Sri Gading. Aksi bantahan di Parit Raja itu bersifat amat political dengan merumuskan protest rakyat dengan cogan kata Kerajaan Gagal.
Mengapa ini semua berlaku?
Banyak sebabnya, faktor yang menolak dan yang menarik sehingga membawa anak-anak muda Malaysia mula turun ke jalanraya untuk bersuara.
Pertama, kerana anak-anak muda Malaysia ini adalah genarasi yang berpelajaran yang kenal internet dengan segala peranti komunikasi yang terkini. Anak-anak muda ini telah lahir dalam negara yang menjunjung amalan demokasrsi di mana wujudkan kebebasan bersuara dan menyatakan fikiran.
Anak-anak muda ini bukan taksub dan percaya sangat tentang demokrasi berparlimen. Tetapi apabila Parlimen digantung, maka anak-anak muda tersentak dan mereka mula berasa ini tidak patut. Seburuk-buruk parlimen, pada fikiran mereka, jika dibenarkan bersidang, maka akan berlaku perbahasan dan semak serta imbang. Proses perbahasan itu boleh dilihat secara langsung oleh rakyat melalui kaca tv dan youtube mereka. Tetapi apabila parlimen digantung, maka satu saluran meluahkan perasaan telah tertutup.
Kedua, kerana berlaku Periystiharaan Darurat. Pada mulanya anak-anak muda ini memberi “benefit of the doubt” terhadap Kerajaan tentang langkah mengisytiharkan Darurat itu atas alasan kononnya untuk membendung penularan Covid-19. Tetapi apabila pendemik covid ini semakin hari semakin menjadi serius walaupun Darurat diumumkan dan Parlimen digantung, maka anak-anak muda mula berasa sangsi dengan Kerajaan yang berkuasa sekarang.
Ketiga, anak-anak muda ini bukan buta politik atau tidak kritikal daya fikir mereka. Apabila Kerajaan sesuka hati menggubal Ordinan Darurat untuk membolehkan dana-dana awam seperti Kumpulan Wang Amanah Negara (KWAN) digunakan wangnya untuk membeli vaksin dan program vaksinasi, maka anak-anak muda yang berpelajaran itu mula bertanya: Ke mana pergi RM3 bilion dana belanjawan 2021 untuk membeli vaksin yang telah diluluskan oleh Parlimen?
Faktor keempat berkait dengan tindakan ahli-ahli politik yang melompat dari satu pati ke parti lain yang dengan tanpa malu mengkhianati mandat rakyat dalam PRU 14 dulu. Anak-anak muda berasa jijik melihat perangai sesetengah ahli politik secara tidak beretika, tidak bermoral dan rakus menjual diri dan amanah rakyat untuk mengejar kedudukan politik, jawatan atau menyelamatkan diri dari pendakwaan pihak berkuasa lalu menyokong Kerajaan Pintu Belakang yang ada sekarang.
Ini semua menjadikan anak-anak muda mula tidak hormat pada orang-orang politik termasuk Perdana Menteri, menteri-menteri dan “Establishment” serta elit berkuasa dan berpengaruh dalam negara sekarang.
Kelima, anak-anak muda telah muak dan bosan. Ini berpunca dari dasar-dasar yang tidak menghormati nilai-nilai demokrasi yang diperkenalkan oleh kerajaan sekarang yang angkuh dan sombong, dijelmakan melalui perlaksanan undang-undang secara “double standard” dan dua darjat dalam isu SOP dan Hukumannya. Satu set undang-undang untuk rakyat biasa dan satu set lagi untuk para VIP, selebriti dan para menteri. Hal ini telah menjadikan anak-anak muda berasa benci.
Faktor Keenam, anak-anak muda bukan tidak tahu bahawa kerajaan sekarang yang berlindung dibawah Proklamasi Darurat dan penggatungan Parlimen adalah sebuah Kerajaan yang tidak ada legitimasi atau keabsahan. Mereka menyaksikan secara terang dan nyata bahawa kerajaan yang ada sekarang takut dengan Usul Undi Kepercayaan dilakukan di Parlimen.
Jadi isu keabsahan atau legitimasi ini menjadikan Kerajaan yang ada sekarang pada pandangan mata anak muda adalah sebuah kerajaan yang tidak sah taraf. Kerajaan tidak sah taraf ini tentu sekali tidak dapat mengundang penghormatan daripada anak-anak muda yang berpelajaran.
Dalam keadaan serba tidak stabil, tidak ada kepimpinan, tidak ada arah tuju,ibarat Malaysia kini sebagai sebuah kapal yang tiada kompas dan nakhoda yang berwibawa, terhumban ambing dipikul ribut dan badai, menjadikan anak-anak muda hilang harapan dan hilang keyakinan masa hadapan mereka. Ini faktor yang ketujuh.
Ratusan ribu sekarang anak-anak muda Malaysia yang berpelajaran tinggi, yang bergelar graduan tetapi tidak ada pekerjaan. Tidak semua yang sanggup membawa motorsikal sebagai penghantar makanan atau pekerja gig membawa Grab. Anak-anak muda itu berhutang dengan PTPTN beribu-ribu ringgit untuk ke universiti tetapi apabila tamat belajar tidak ada pekerjaan.
Apabila dalam satu tahun lebih sejak Mac 2020, tiga kali “lockdown” di bawah PKP dilaksanakan di negara ini, maka anak-anak muda berasa tertekan, tiada harapan, tiada masa depan. Ini faktor kelapan.
Jadi siapa yang boleh meyuarakan masalah dan kebimbangan mereka? Saluran bersuara ditutup. Akhirnya anak-anak muda ini melihat kepada diri mereka sendiri. Silap “posting” di facebook atau twitter maka Seksyen 233 Akta Komunikasi dan Multimedia akan dikenakan ke atas mereka. Hukumannya termasuk penjara. Jika anak-anak muda ini tersilap “posting” video di internet, maka Seksyen 505(b) Kanun Keseksaan akan menghambat mereka. Hukuman penjara akan menjanjikan ke atas mereka.
Parlimen tempat wakil-wakil rakyat yang dipilih oleh rakyat untuk bersuara telahpun digantung. Anak-anak muda melihat semua ruang bersuara telah tertutup. Akhirnya anak-anak muda menyedari satu hakikat. Mereka tidak boleh mengharapkan sesiapa lagi. Justeru itu maka berlakulah seperti apa yang telah berlaku termasuk peristiwa terbaru kebangkitan anak-anak muda di Parit Raja, Batu Pahat dua hari yang lalu.Anak-anak muda yang kesemuanya Melayu Islam bangun memprotes terhadap Kerajaan Melayu Islam yang gagal.
Hassan Abdul Karim
Ahli Parlimen Pasir Gudang
15 Mei 2021 (Sabtu)

5

4

votes
Article Rating
Kongsikan artikel ini


ANWAR BERJAYA KUMPUL RM500 RIBU DALAM MASA 24 JAM UNTUK PALESTIN

Alhamdulillah, dalam tempoh 24 jam kami dapat mengumpulkan dana sebanyak RM500,000 untuk kebajikan warga Palestin.
Lantaran keadaan terdesak di Semenanjung Gaza, kami telah mengirim segera kepada mereka.
Mengharapkan ia dapat memberi kelegaan kepada para penduduk yang terkesan dan membantu kebajikan mereka.
Saya menggesa pertubuhan tempatan serta komuniti antarabangsa untuk segera menghulurkan bantuan semampu yang mungkin dalam membela warga tertindas di sana.
Sekalung penghargaan kepada semua penderma dan staf yang telah membantu.
ANWAR IBRAHIM
Presiden PKR/Pengerusi PH
15/05/2021.

5

4

votes
Article Rating
Kongsikan artikel ini


BEZA ANTARA BANI ISRAEL, YAHUDI DAN ZIONIS

Bani Israel: Anak keturunan Nabi Yaakub Alaihisalam. Dalam Quran disebut ada sebahagian dari Bani Israel yang Kufur.
Maknanya tidak semua Bani Israel yang kufur ada yang beriman.
Yahudi: Mereka yang kafir dari kalangan Bani Israel.
Jika diteliti nas-nas Al-Quran, apabila disebut Yahudi, semuanya berbentuk Celaan.
Zionis: Gerakan yang dipelopori Moses Hess untuk menubuhkan negara haram, Israel. Yahudi mula berpindah pada tahun 1897.
Zionis merupakan gerakan politik orang Yahudi yang menyokong penubuhan semula ‘tanah yang dijanjikan’ untuk bangsa Yahudi di Palestin pada abad ke-19 di mana ketika itu dikuasai oleh Kerajaan Turki Uthmaniyah.
NOTA PENTING: Bani Israel yang disebut dalam Al-Quran tidak sama dengan Negara Haram yang menggunakan istilah Israel oleh Zionis-Yahudi!
DR. ASYRAF WAJDI DUSUKI
Ketua Pemuda UMNO Malaysia.

3.8

8

votes
Article Rating
Kongsikan artikel ini


MENYANGGAH NIK ABDUH, SEBAB ITU JANGAN KITA BERI DERMA MELALUI TIN MILO

Ahli Parlimen Bachok, Nik Abdul Nik Abdul Aziz meminta orang ramai yang menderma kepada Tabung Palestin agar jangan memikirkan sama ada derma yang mereka beri itu sampai atau sebaliknya.
Katanya, jangan sibuk bertanyakan soalan yang sukar kerana sebaik saja wang berpindah tangan, pahala jihad di akhirat sudah pun diperolehi.
“Jangan sibukkan diri bertanya hal yang sukar.
“Palestin ini bumi jihad dan perang, rukunnya lakukan saja dan jangan cakap banyak,” ujar beliau dalam catatan di laman sosialnya.
Walaupun apa yang diperkatakan oleh Nik Abduh itu mungkin mudah diterima dan dianggap benar oleh sesetengah orang, tetapi saya secara umum menyanggah hujah AJK Pas Pusat tersebut.
Memang menderma dan bersedekah merupakan perkara baik dan dikira jihad dalam konteks Palestin khususnya, tetapi Tuhan juga memberi kita otak untuk berfikir dan menggunakan akal dalam memberi derma agar matlamat baik kita tidak diambil kesempatan oleh orang lain.
Dalam dunia ini ada manusia baik ada manusia jahat, ada manusia jujur dan ada manusia yang memangnya kerjanya suka mengambil kesempatan.
Sebab itu, dalam memberi derma untuk Palestin ini, memberinya kepada badan yang bertauliah adalah logik akal yang paling asas harus diambil oleh setiap orang.
Jangan sesekali kita memberi derma kepada NGO yang entah apa-apa yang tidak pernah didengar namanya sebelum ini, atas nama parti atau melalui individu-individu yang kini mula berkeliaran dengan tin milo atau kotak di depan bank, pasar malam atau tempat-tempat tumpuan ramai yang lain.
Memberi derma kepada badan atau pihak tidak bertauliah itu lebih memungkinkan ia tidak sampai ke Palestin seperti niat kita mendermanya.
Lagi pun, kalau kita rajin berfikir sejenak, bagaimanakah mereka itu menghantar sumbangan yang dikutip ke Palestin?
Lebih daripada itu, ia juga seperti memberi ruang kita diperbodohkan oleh pihak yang suka mengambil kesempatan dalam kesempitan pihak lain serta menggalakkan lagi mereka itu melakukannya di waktu-waktu lain.
Bukan tidak biasa, malah sudah kerap kita didedahkan dengan berita mereka yang mengambil kesempatan itu melakukan kerja jahat demi mengaut keuntungan peribadi semata-mata.
Maka, apakah kita mahu niat baik kita diambil kesempatan oleh pihak-pihak tidak bertanggungjawab itu?
Jalan paling selamat ialah mendermanya kepada badan yang bertauliah yang perbelanjaan mereka diaudit setiap tahun, lagi pun nama-nama badan bertauliah itu bersepah-sepah ada di pelbagai jenis media.
Menderma untuk Palestin atau tujuan-tujuan apa saja sama juga seperti kita melakukan aktiviti lain dalam hidup iaitu hendaklah sentiasa menggunakan akal fikiran yang diberi Tuhan.
Kalau ada orang yang berniat jahat boleh menggunakan akal mereka untuk mengaut keuntungan peribadi dengan mengambil kesempatan atas nama Palestin atau lain-lain tragedi, bukankah kita yang mempunyai niat baik, malah mungkin juga merupakan golongan yang baik jika dibandingkan dengan mereka yang mengambil kesempatan itu, seharusnya menjadi lebih bijak atau memikir ke depan dalam menggunakan otak kita?
Bagaimana dunia ini mahu berubah menjadi lebih jika orang baik yang menderma pun malas menggunakan otak, tetapi orang jahat sentiasa licik berfikir menggunakan otak mereka?
(ShahbudinHusin 16/05/2021)

5

6

votes
Article Rating
Kongsikan artikel ini


SEMALAM RM500 RIBU, KINI DANA YANG BERJAYA DIKUMPUL ANWAR UNTUK PALESTIN MENINGKAT RM1 JUTA

Kebiadaban Israel mesti disanggah dan kekejaman mereka mesti dicabar.
Tidak dinafikan negara-negara Arab lemah dan bisu, serta hipokrasi negara-negara Barat terpampang jelas.
Saya gesa pemerintah Malaysia untuk berbuat sesuatu yang lebih tegas dari biasa dan berusaha mencari jalan penyelesaian.
Saya juga merayu agar bantuan terus disalurkan kepada Viva Palestina dan My Aqsa Defenders (maklumat tertera dalam video) agar dapat kita bantu warga Palestin dari segi pendidikan, ekonomi dan juga keselamatan mereka.
Alhamdulillah, pihak saya juga berjaya mengumpul dana sebanyak RM 1 juta dan ia telah disalurkan terus kepada pihak yang terkesan di Palestin.
Penghargaan saya buat semua yang membantu.
ANWAR IBRAHIM
Presiden PKR/Pengerusi PH.

5

4

votes
Article Rating
Kongsikan artikel ini


AGIHAN VAKSIN MENDEDAHKAN DUNIA YANG TIDAK ADIL

Malaysia perlu bersuara lantang bersama negara-negara miskin lain yang tidak mendapat bekalan vaksin mencukupi.
Tujuh negara terkaya di dunia – Amerika Syarikat (AS), United Kingdom, Kanada, Perancis, Jerman, Itali dan Jepun memonopoli dan menyorokkan stok vaksin yang telah dihasilkan.
Ini didedahkan oleh Pengarah UNICEF, Henrietta Fore. World Health Organization (WHO) perlu bertindak demi keselamatan umat manusia.
Hampir semua tujuh negara terkaya di dunia itu, punya rekod jahat sebagai kuasa kolonial yang menjajah negara-negara miskin di Asia, Afrika, dan Latin Amerika.
Sampai sekarang, walaupun telah merdeka, kebanyakan negara bekas tanah jajahan itu masih mundur dan miskin setelah kekayaan negara mereka dipunggah ke negara-negara terkaya di dunia itu.
Fenomena ini tidak adil. Malaysia sendiri sampai sekarang tidak mendapat bekalan vaksin yang mencukupi untuk rakyatnya.
Menurut UNICEF, 7 negara terkaya itu berupaya kalau mereka jujur dan bertimbangrasa untuk menyumbang lebih daripada 150 juta dos vaksin kepada negeri-negeri yang amat memerlukan.
Selain India, negara-negara seperti Nepal, Sri Lanka, Maldive, Argentina, Brazil dan Malaysia juga perlu dibantu. Dalam kes Malaysia, kita mampu membayar harga vaksin itu. Malaysia bukan negara peminta sedekah.
Malaysia tidak minta vaksin secara percuma. Soalnya di manakah stok vaksin itu disorok sekarang? Celaka sungguh negara-negara terkaya yang berfikiran imperialis ini.
Amerika Syarikat yang kononnya juara demokrasi dan Free World menyorok berjuta-juta vaksin jenama AstraZeneca. Menurut UNICEF lagi, Amerika Syarikat mampu menderma 60 juta dos vaksin AstraZeneca itu, kalau ia mahu berbuat demikian.
Itu tidak akan menjejaskan program vaksinasi untuk rakyatnya sendiri. Tetapi, Amerika Syarikat hanya akan berbuat demikian jika ia dapat memenuhi strategi geopolitiknya yang bersikap penjajah itu.
Malaysia, sebuah negara berdaulat yang menganggotai Pertubuhan Bangsa-Bangsa Bersatu (PBB) perlu bersuara di pentas dunia antarabangsa. Setakat ini sebanyak kira-kira 44% daripada 1.4 bilion dos vaksin Covid-19 yang telah disuntik di seluruh dunia adalah dikalangan penduduk di negara-negara kaya sahaja.
Penduduk di negara kaya tersebut hanya merupakan 16% daripada penduduk dunia. Ini statstik dari UNICEF juga. Adakah ini adil?
Rakyat Malaysia masih berada di fasa pertama program vaksinasi. Berjuta-juta orang, tua dan muda masih menunggu-nunggu.
Dunia yang tidak adil. Hanya 0.3 % rakyat di 29 negara termiskin di dunia yang didiami oleh 9% penduduk dunia telah menerima suntikan vaksin. Tak sampaipun 1%.
Keadaan di Malaysia mungkin lebih baik sedikit berbanding dengan 29 negara-negara miskin dan mundur ini. Tetapi Malaysia mesti bersuara. Kerajaan Malaysia tidak boleh berdiam diri sahaja .
Pada bulan Jun depan, 7 negara terkaya ini akan bermesyuarat di Sidang Puncak mereka di United Kingdom. Biarlah mereka mendengar suara kita.
Dasar Apartheid 7 negara terkaya dunia ini dalam soal agihan vaksin perlu ditelanjangi. Jika Malaysia menjadi juara menentang dasar Afartheid di Afirika Selatan, lebih 50 tahun lalu, kini kita menutut Kerajaan Malaysia bersuara lantang di pentas antarabangsa dalam soal keadilan mendapatkan bekalan vaksin untuk penduduk dunia. Bersenyap-senyap diri, bukanlah suatu pilihan.
Hassan Abdul Karim
Ahli Parlimen Pasir Gudang
17 Mei 2021 (Isnin)

4

4

votes
Article Rating
Kongsikan artikel ini


MAHIADDIN DITERTAWAKAN, CUMA MAMPU HANTAR PELITUP MUKA KETIKA PERTEMPURAN MELETUS DI PALESTIN

Seorang pengguna media sosial wanita telah membuat satu video pendek mentertawakan Perdana Menteri, Mahiadddin Md. Yassin kerana menyumbangkan 1 juta pelitup muka kepada Palestin.
Pada mulanya beliau menyangka laporan itu adalah berita palsu memandangkan di Palestin ketika ini sedang berlaku pertempuran antara rakyat Palestin dengan zionis Yahudi.
Tetapi, setelah memeriksanya dan mendapati ia berita yang sahih, beliau terus ketawa terbahak-bahak.
“Ya Rabbi, buat apa wei pelitup muka…aku tak faham betul la…
“Ingat hantar bom ke, apa ke atau bantuan perubatan ke…,” katanya sambil ketawa lagi.
https://shahbudindotcom.net/wp-content/uploads/2021/05/f05407be-9368-4952-8ce0-2a9d5ca307b6.mp4
Menurut beliau, penghantaran 1 juta pelitup muka, 500 ribu pelindung muka dan 500 ribu sarung tangan getah ke Palestin seperti yang diumumkan Perdana Perdana Menteri ketika rakyat negara itu bertempur dengan zionis Yahudi adalah berita paling lawak sekali.
“Kerajaan apalah yang kita ada ini…
“Paling lawak sekali drama PM, face mask juga yang nak dibantu.
“Mereka bom pun tak takut, nak buat apa dengan pelitup muka tu? ” tambah wanita itu meneruskan lagi ketawanya.
Beliau kemudian mengakhiri dengan kata-kata – Buat malu betullah kerajaan kita ni…
Sebelum ini pun sebenarnya ramai yang memperlekehkan Mahiaddin berikutan pengumuman bantuan yang diumumkan Mahiaddin itu.
Mengumumkan bantuan untuk melawan Covid19 kepada rakyat Palestin di ketika mereka sedang bertempur mempertahankan tanahair dengan mempertaruhkan nyawa melawan zionis Yahudi, malah sudah ratusan terkorban serta ribuan yang cedera, memang ternampak tidak sesuai dan kurang kena.
Yang diperlukan mereka, kalau pun tidak mampu menghantar senjata, setidak-tidaknya adalah bantuan perubatan atau beberapa juta ringgit bantuan kewangan.
Dalam hujan peluru dan bom di sana sini, untuk apa pelitup muka, pelindung muka dan sarung tangan buat warga Palestin?
Yang nyata di sini, semua ini adalah gambaran jelas ketidakmampuan total Mahiaddin sebagai seorang ketua kerajaan bagi Malaysia.
Beliau bukan saja tidak mampu memikir bantuan yang wajar bagi rakyat Palestin atas kapasiti sebagai seorang pemimpin Islam terhadap rakan seagama yang ditimpa musibah, lebih daripada itu ia juga memperlihatkan sedang kontangnya dana negara sehingga bantuan apa pun tidak mampu diberikan kepada negara lain.
Selain memberi pertolongan kepada rakyat sendiri seperti bantuan kewangan dan melanjutkan moratorium juga tidak mampu, meskipun dalam fasa PKP 3.0 sedang berlangsung sekarang, lebih malang lagi untuk membantu negara lain pun sudah hilang keupayaannya.
Sampai bila kita harus dimalukan dengan ada Perdana Menteri sebegini?
(ShahbudinHusin 17/05/2021)

4.3

15

votes
Article Rating
Kongsikan artikel ini


SAYA YAKIN LEBIH BANYAK PROTES TERHADAP KERAJAAN SELEPAS INI – ANWAR

Saya kesal dan kecewa dengan penangkapan sekumpulan anak muda oleh pihak berkuasa di Batu Pahat, Johor yang bertindak menzahirkan sanggahan terhadap pemerintah baru-baru ini.
Tekanan pihak berkuasa terhadap anak-anak muda yang melakukan protes di hadapan Bangunan Parlimen bulan lalu turut dikesalkan.
Saya hargai usaha bingkas para peguam dan Ahli Parlimen dalam menawar dukungan guaman kepada mereka.
Apa yang kita saksikan sekarang adalah kegagalan yang nyata kerajaan Perikatan Nasional dalam segenap segi, dan sikap mereka dalam mendepani kritikan dan bantahan semacam ini hanya mencerminkan kelemahan kerajaan.
Keengganan kerajaan untuk mengadakan sidang Parlimen amat dikesali sementara proses demokrasi terus diinjak dan dinodai.
Saya yakin sentimen bantahan seperti ini akan terus merebak.
ANWAR IBRAHIM
Presiden PKR/Pengerusi PH
18 Mei 2021.

4.8

6

votes
Article Rating
Kongsikan artikel ini


SELAGI MAHIADDIN TIDAK DITUKAR, SELAGI ITU NEGARA INI AKAN TERUS HARU-BIRU

Di ketika kes Covid19 terus menunjukkan angka peningkatan sebelum ini, Perdana Menteri, Mahiaddin Md Yasin pernah menyebut kerajaan tidak akan melaksanakan PKP 3.0.
Kemudian ketika PKP dikuatkuasakan di enam daerah di Selangor dan beberapa daerah di negeri-negeri lain, Menteri Kanan Keselamatan, Ismail Sabri Yaakob menyusul dengan memberi jaminan, PKP ini tidak akan diperluaskan ke seluruh negara.
Tetapi, dua hari selepas itu dan hanya beberapa hari menjelang 1 Syawal, Mahiaddin sendiri mengumumkan melalui kenyataan meddia tentang perlaksanaan PKP di seluruh negara.
Mahiaddin Perdana Menteri dan beliau juga yang mempengerusi semua mesyuarat Majlis Keselamatan Negara, namun semua keputusan terlihat celaru dan haru-biru.
Serentak dengan itu, rakyat jadi bingung dan pening kepala dibuatnya.
Selain itu, pelbagai peraturan dan SOP turut diperkenalkan setiap kali PKP diumumkan.
Malangnya, yang kedapatan lebih dulu melanggar SOP ialah para menteri sendiri, termasuk Mahiaddin sendiri yang gambarnya tidak memakai pelitup muka telah pun tular di media sosial sejak sekian lama.
Malang lagi buat rakyat biasa, hanya mereka yang serta-merta didenda, tetapi tindakan, malah siasatan terhadap golongan kayangan bukan main lembab lagi dijalankan, siput babi merangkak pun lagi laju agaknya.
Azmin Ali yang dihebohkan menyambut hari raya di rumah rasminya bersama anak menantu yang sudah berkahwin, masih lagi dilaporkan dalam siasatan pihak berkuasa dan ternampak tak mustahil akan lepas begitu saja.
Walaupun siasatan awal polis dan pengakuan Azmin sendiri menggambarkan semua anak dan menantunya tinggal serumah di kediaman rasmi itu, persoalan lain ialah apakah anak dan menantunya yang sudah berumahtangga itu selama ini turut menumpang menikmati kemudahan bil api, air dan pembentungan percuma atas nama Azmin sebagai menteri?
Kalau begitu….wowww seronoknya, bukan saja hidup menteri ditanggung dengan duit cukai rakyat, tetapi juga anak, menantu dan cucu-cucu mereka sekali?
Beberapa menteri lain yang dipaparkan telah melanggar SOP juga seperti senyap begitu saja kes mereka.
Kali ini rakyat bukan saja celaru dan keliru, malah jadi marah dibuatnya
Bila mahu undi mereka, macam-macam dijanji, diberi harapan dan kononnya rakyat diutamakan, rupa-rupanya selepas menang, golongan kayangan jauh lebih didaulatkan.
Lantaran itu, kerajaan ini tidak ragu-ragu lagi dianggap sebagai kerajaan yang gagal iaitu gagal mengutamakan rakyat dan hanya mendahulukan puak-puak mereka semata-mata.
Setelah PKP 2.0 yang separuh masak, ditambah dengan darurat dan diikuti pula dengan PKP 3.0 yang banyak kelonggaran dilihat gagal membendung penularan wabak Covid19, kerajaan kini dilaporkan mahu memperkenalkan PKP sepenuhnya seperti PKP 1.0 dahulu di Selangor.
Ini kerana kes Covid19 di Selangor dalam sehari dua ini dilaporkan begitu tinggi dan terus menunjukkan peningkatan.
Melaksanakan PKP sepenuhnya di Selangor, tetapi masih ada kelonggaran di negeri-negeri lain, ia bukan saja suatu penganiayaan yang berpilih-pilih, lebih daripada itu ia juga menunjukkan sekali lagi kegagalan kerajaan dan Mahiaddin dalam membuat keputusan.
Jika PKP 2.0 atau PKP 3.0 dibuat sepenuhnya seperti PKP 1.0, keadaan mungkin tidak seburuk sekarang.
Sekarang, dengan PKP sepenuhnya mungkin dikuatkuasakan di Selangor, tetapi PKP yang longgar di negeri-negeri lain dibiarkan berterusan, tiada jaminan PKP 4.0, PKP 5.0, PKP 6.0 dan seterusnya tidak dilaksanakan.
Maknanya kita akan terus dibelenggu dan diburu oleh PKP demi PKP tanpa menentu.
Sebab apa?
Sebabnya tidak lain ialah kerana kita mempunyai seorang Perdana Menteri yang tidak layak untuk menguruskan negara ini.
Sejak Mahiaddin memimpin negara melalui pengkhianatan, macam-macam kekeliruan, caca marba dan ketidaktentuan dalam keputusan yang dibuat oleh kerajaan dalam hal berkaitan PKP dan hal tersebut berlaku adalah bukti nyata tentang ketidakmampuannya.
Negara akan terus celaru, haru biru dan tidak menentu, manakala rakyat terpasong keletihan selagi Mahiaddin kekal lagi memimpin negara ini.
Apabila orang yang tidak layak dan tidak mampu menjadi ketua, dalam apa organisasi sekali pun, celaru dan haru-birulah jadinya.
Kalau kita ingin negara berubah dalam cara ia diurus dan cekap menangani krisis serta tidak membuatkan rakyat pening kepala, perubahan paling asas ialah Mahiaddin wajib diubah terlebih dahulu.
(ShahbudinHusin 18/05/2021)

4

11

votes
Article Rating
Kongsikan artikel ini


SETELAH 4 BULAN TERBUKTI PKP DAN DARURAT YANG SIA2, SIAPA DALAM MKN PERLU BERTANGGUNGJAWAB ATAS SENGSARA RAKYAT?

Kerajaan tunggu 4 bulan untuk telur separuh masak menjadi penuh masak.
Sepanjang 4 bulan sejak Darurat+PKP 2.0 bermula, Najib suruh buat PKP betul-betul, jgn separuh masak dan banyak kelonggaran. Tidak perlu Darurat sebab ianya tidak akan menyelesaikan masalah. Supaya penderitaan tidak berpanjangan dan kita tak perlu buat PKP 3.0.
Orang sebelah sana pula dua kali buat perutusan khas untuk jamin tiada lagi PKP menyeluruh.
Jkom pula beri amaran pada Najib untuk jgn kacau kerajaan. Najib buat posting untuk syiok sendiri sahaja dan untuk dapat like.
Akhirnya, setelah 4 bulan “trial and error’ dan berdegil, kerajaan mengaku kesilapan bahawa PKP 2.0 terlalu longgar dan tidak dapat menyelesaikan masalah dan telah membawa kepada keadaan kritikal hari ini.
Hari ini, KP KKM sokong PKP penuh yang amat ketat pula.
Hasilnya dalam tempoh 4 bulan darurat+PKP2.0 ini:
– 338,564 terjangkit Covid
– 1,396 orang maut akibat Covid
– 1,315 lagi kluster Covid dikesan
– lebih 80% kes sudah menjadi sporadik dan tidak dapat dikesan puncanya setelah Covid tular ke dalam komuniti
– kapasiti ICU hampir semua hospital menjadi kritikal setelah jumlah pesakit kritikal naik 4 kali ganda ketika ini.
– Malaysia jatuh ke paling teruk terkesan Covid dari segi saiz penduduk antara semua negara ASEAN.
– Malah, telah menjadi lagi teruk berbanding United Kingdom dan Amerika Syarikat sehingga negara kita digunakan bersama negara India sebagai contoh negara gagal Covid oleh negara jiran?
– Rakyat sendiri yang sudah positif Covid perlu beratur sehingga 10 jam untuk dinilaikan kesihatan di pusat kerajaan.
– ekonomi menjadi lagi parah pada ketika kerajaan tak beri lagi bantuan yang sewajarnya
– hutang kerajaan naik mencanak akibat hasil kerajaan menjunam dan satu persatu tabung simpanan kerajaan perlu dikorek dan aset negara dijual
– rakyat tidak dapat buat lawatan Raya
– setelah 4 bulan sia-sia menghadapi darurat+PKP, Rakyat perlu bertahan lagi PKP 3.0 yang dijangka lagi lama tempohnya berbanding PKP 1.0 dan PKP 2.0.
Salah Najib lagi ke sekarang?
Siapa dalam MKN dan kerajaan yang perlu bertanggung jawab atas kerosakan, kesengsaraan Rakyat yang tersia-sia dan terkorban serta segala kegagalan yang tersenarai di atas itu akibat membuat kesilapan dasar-dasar yang amat besar itu?
NAJIB RAZAK
Bekas Perdana Menteri.

4.5

10

votes
Article Rating
Kongsikan artikel ini


MENTERI/TIMBALAN MENTERI TAK TAKUT LANGGAR SOP, PETANDA MAHIADDIN TIDAK DIHORMATI

Kalau seorang CEO mengumumkan sesuatu peraturan baru bagi syarikat, tentunya pengurusan kanan yang paling taat dalam mematuhinya.
Jika kedapatan ada kakitangan bawahan yang didapati melanggar peraturan itu, ia boleh dikira sebagai perkara biasa saja.
Begitu juga kalau guru besar memperkenalkan peraturan baru untuk sekolah, sudah tentu guru-guru tiada masalah untuk mematuhinya.
Guru-guru malah akan berusaha memastikan agar murid-murid juga dapat mematuhinya,
Begitu pun, adalah lumrah jika ada segelintir murid yang tidak taat dan melanggar peraturan tersebut.
Tetapi, mengapa apabila CEO Malaysia, Mahiaddin Md Yasin mengumumkan perlaksanaan PKP dengan beberapa SOP yang perlu dipatuhi, masih ada di kalangan menteri dan timbalan menteri yang berani melanggarnya?
Sejak PKP 1.0 hinggalah PKP 3.0 sekarang ini, ada saja menteri dan timbalan menteri yang tidak malu-malu dikesan melanggar SOP yang ditetapkan kerajaan, bahkan sesetengah SOP itu diumumkan sendiri oleh Mahiaddin.
Sehingga ini macam-macam kesalahan telah mereka lakukan – daripada makan beramai-ramai, menghadiri jamuan, tidak memakai pelitup muka, tidak mengamalkan penjarakan sosial, merentas daerah atau negeri, beraya bersama anak menantu, membeli nasi kambing yang disusuli dengan berbual-bual selama sejam dan lain-lain kesalahan lagi.
Bezanya cuma, ada yang dikenakan denda, ada yang masih dalam siasatan dan ada juga yang seolah-olah disenyapkan begitu saja, meskipun berdasarkan gambar-gambar yang tersebar luas di media sosial, bukan saia warga maya yang tahu mengenainya, bahkan malaikait pun lebih maklum mengenai kesalahan mereka itu.
Berdasarkan jumlah menteri dan timbalan menteri yang ada sekarang seramai 72 orang, dengan sekurang-kurangnya sekitar 10 daripada mereka telah dikesan pernah melanggar SOP setakat ini, bermakna anggota pentadbiran kerajaan ini adalah pelanggar SOP paling ramai jumlah jika dikira mengikut nisbahnya.
Berbeza dengan rakyat biasa, jika sekali pun ada 100 atau 200 yang dikompaun melanggar SOP, dikira dengan jumlah penduduk seramai 32 juta, maka nisbahnya masih lagi dikira kecil jumlahnya.
Jadi, tidak malukah mereka yang berjawatan menteri dan timbalan menteri ini, sambil dalam masa yang sama menggelar diri mereka sebagai pemimpin, tetapi mereka juga yang paling tinggi nisbahnya melakukan kesalahan melanggar SOP yang ditetapkan kerajaan yang mana mereka sendiri adalah anggota pentadbiran kerajaan yang sama?
Sebagai rakyat pula, wajarkah kita menghormati mereka dengan kelakuan tak boleh dicontohi itu?
Apa pun, yang paling penting di sebalik nisbah yang tinggi daripada kalangan menteri dan timbalan menteri melanggar SOP itu, ia adalah isyarat bahawa kedudukan Mahiaddin sebagai Perdana Menteri sebenarnya langsung tidak dihormati oleh menteri dan timbalan menterinya sendiri.
Jika Mahiaddin benar-benar dihormati, tidak mungkin ada menteri dan timbalan menteri berani melanggar SOP, jauh sekali untuk sesetengahnya melakukan kesalahan tersebut berkali-kali sehingga diviralkan serta jadi bualan di media sosial.
Jika Mahiaddin juga dihormati, menteri dan timbalan menteri yang melanggar SOP itu sepatutnya berasa malu atas kesalahan mereka dan menawarkan diri untuk berundur sebagai tanda hormat kepada ketua yang tiada tolok bandingnya.
Dibandingkan dengan pengurusan kanan syarikat yang patuh kepada arahan CEO dan guru-guru yang taat terhadap peraturan diumumkan guru besar, kedudukan Mahiaddin nampaknya jatuh paling lekeh sekali.
Anggota kumpulan kongsi gelap dan mafia pun lebih taat kepada ketua mereka.
Tidak malukah Mahiaddin dengan kedudukan dirinya, sudahlah semakin ramai rakyat tidak menghormatinya, menteri dan timbalan menteri yang dilantiknya juga ada yang tidak hormat langsung kepadanya?
Macam mana nak dihormati oleh rakyat seramai 3
2
juta, sedangkan dalam 72 orang pun ada yang tidak mahu mendengar katanya?
(ShahbudinHusin 19/05/2021)

5

6

votes
Article Rating
Kongsikan artikel ini


PILIHAN BUAT MAHIADDIN – LAKSANA PKP PENUH SELURUH NEGARA ATAU BIAR KERAJAAN BAHARU AMBIL ALIH TANGANI COVID19?

Sementara angka kes Covid19 terus menunjukkan trend peningkatan yang ketara, kerajaan nampaknya masih gagal bertindak pantas serta tuntas untuk menanganinya.
Dalam saat-saat kritikal seperti sekarang, Perdana Menteri, Mahiaddin Md Yasin pula terus menyenyapkan diri dan hilang bersembunyi entah ke mana.
Sepatutnya, dalam situasi seperti inilah beliau harus lebih kerap muncul memberi harapan dan keyakinan kepada rakyat yang sedang resah gelisah menjalani kehidupan.
Ternyata dengan apa yang berlaku ini, kita bukan saja mempunyai seorang Perdana Menteri yang gagal, malah sebenarnya paling gagal dalam sejarah negara.
Tidak pernah kita ada pemimpin segagal dan seburuk ini kegagalannya dalam memimpin negara.
Dengan trend kes makin meningkat ini, langkah paling tepat untuk dilakukan oleh kerajaan ialah melaksanakan PKP penuh di seluruh negara sepertimana PKP 1.0 dahulu.
Ia mesti dilakukan selama 14 atau 21 hari dengan semua sektor ditutup dan semua orang hanya dikehendaki duduk di rumah bagi mengelakkan jangkitan serta penularan.
Tempoh 21 hari atau sekurang-kurangnya 14 hari adalah langkah paling praktikal untuk memutuskan rantaian Covid19, sesuai dengan tempoh mengeram virus tersebut dalam tubuh manusia ialah selama 14 hari.
Mencadangkan PKP penuh di Selangor saja tidak akan mampu membendung wabak tersebut, malah mungkin dilihat sebagai tindakan berpilih yang bersifat politik.
Memang kes agak tinggi di Selangor, tetapi peningkatan itu sebahagiannya adalah disebabkan lebih banyak saringan dan ujian dilakukan berbanding negeri-negeri lain.
PKP longgar seperti yang dilakukan sekarang – percayalah – ia akan gagal dan kita akan terus berdepan dengan peningkatan kes yang tidak terkawal selepas ini.
Kenapa Mahiaddin tidak belajar daripada PKP 2.0 yang gagal sebelum ini sehingga terpaksa pula dilaksanakan PKP 3.0 yang juga longgar dan separuh masak?
Bukankah lebih wajar dilakukan PKP penuh di seluruh negara supaya kita tidak perlu berdepan dengan PKP 4.0, PKP 5.0 dan seterusnya lagi selepas ini?
Tetapi, sudah tentu dengan melaksanakan PKP penuh di mana semua sektor ditutup, bantuan menyeluruh kepada semua rakyat adalah wajib diberikan.
Bantuan itu pula mesti diberikan kepada semua pemegang kad pengenalan supaya ia adil dan tidak ada yang terpinggir atau dinafikan daripada menerimanya dengan alasan-alasan birokrasi yang remeh.
Sanggup dan sediakah Mahiaddin melakukannya?
Jika tidak sanggup dan tidak bersedia, jalan paling baik ialah beliau harus segera letak jawatan daripada terus menyusahkan hidup rakyat.
Akuilah kegagalan dan ketidakmampuan itu dengan sedia berundur agar rakyat dan negara tidak terus sengsara dibuatnya.
Dalam masa yang sama, darurat hendaklah segera ditamatkan kerana ia terbukti tidak berfungsi sama sekali untuk memerangi Covid19.
Darurat yang dalam masa yang sama menyebabkan Parlimen digantung hanya terbukti sebagai alat untuk Mahiaddin mengekalkan jawatannya semata-mata.
Tiada sebab dan logik lain darurat itu dikuatkuasakan. Noktah.
Jika darurat itu berkesan untuk melawan Covid19, mengapa setelah empat bulan ia dikuatkuasakan, kerajaan masih perlu melaksanakan PKP 3.0?
Sandaran alasan Mahiaddin kepada Agong bahawa darurat mampu menangani Covid19 bukan saja palsu, malah suatu penipuan dan pembohongan.
Dengan itu, darurat perlu segera ditamatkan dan biarkan Parlimen dibenar bersidang sama ada untuk membincangkan langkah-langkah konkrit bagi menangani Covid19 atau untuk menukar kerajaan.
Kerajaan yang ada ini ternyata sudah gagal dan ia akan terus gagal jika terus diberi peluang mentadbir negara ini.
Pengurus bolasepak yang kerapkali menyebabkan pasukannya kalah memang wajib digantikan kerana adalah tidak berguna mengharapkan keputusan yang berbeza daripada pimpinan gagal yang sama.
Beri peluang kepada kerajaan dan pemimpin baharu untuk mengambil alih segala usaha menangani Covid19 ini, jika tidak, Hari Raya tahun depan pun sekali lagilah kita tidak dapat balik kampung menyambutnya.
(ShahbudinHusin 19/05/2021)

5

6

votes
Article Rating
Kongsikan artikel ini


KAHKAHKAHKAHKAHKAHKAHKAHKAHKAHKAHKAHKAHKAHKAHKAHKAHKAHKAH….

Perdana Menteri, Mahiaddin Md Yasin dinamakan sebagai tokoh paling popular dalam kalangan pemimpin parti politik negara ini, demikian menurut satu tinjauan oleh O2 Malaysia.
O2 Malaysia adalah sebuah pusat penyelidikan dan libat urus sosial yang memfokus kepada sentimen umum merangkumi isu politik serta pilihan raya, sosioekonomi dan penyelidikan dasar awam dengan melihat analisis data.
Dalam ‘Sentimen Umum Pengundi Malaysia Mengenai Isu Politik dan Kepimpinan’ yang dikeluarkan semalam, O2 Malaysia berkata, Mahiaddin memperoleh tahap kepuasan sebanyak 51 peratus daripada sejumlah 1,582 responden berumur 18 tahun dan ke atas yang ditinjau dari seluruh negara secara dalam talian.
Menurut tinjauan itu yang berlangsung dari 26 Mac hingga 9 April lepas, Presiden PAS, Abdul Hadi Awang berada di tempat kedua popular selepas meraih tahap kepuasan sebanyak 34 peratus.
Kahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkah…..
Mahiaddin paling popular dan Hadi Awang di tempat kedua – berita ini benar-benar suatu lawak jenaka, lebih lawak daripada menonton Maharaja Lawak atau lawak jenaka oleh Sepahtu dan Harith Iskandar.
Seluruh negara pasti akan ketawa membaca laporan ini.
Di mana kajian ini dibuat agaknya?
Di Pagoh dan di Marang?
Atau hanya di kalangan kakitangan pejabat serta ahli Bersatu dan Pas sahaja?
Kahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkah…
Dari segi apa Mahiaddin dikatakan paling popular?
Adakah kerana terlalu kerap membuat perutusan khas yang membosankan rakyat mendengarnya?
Begitu juga, dari segi apa Hadi Awang meraih tempat kedua popular?
Adakah kerana jadi Duta Timur Tengah tapi duduk rumah dan makan gaji buta?
Rasanya tiga hari tiga tiga malam pun susah ketawa saya mahu berhenti, termasuk ketika sedang tidur juga dengan dapatan O2 Malaysia ini.
Kahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkahkah…..
(ShahbudinHusin 20/05/2021)

4.7

13

votes
Article Rating
Kongsikan artikel ini


VAKSINASI TERLALU LAMBAT, KERAJAAN NEGERI HARUS DIBENAR BELI VAKSIN SENDIRI

Malaysia adalah sebuah negara Persekutuan. Perlembagaan Malaysia juga dipanggil Perlembagaan Persekutuan. Dalam Senarai III iaitu Senarai Bersama Jadual Kesembilan Perlembagaan Persekutuan di bawah butiran No.7 disenaraikan bahawa Kesihatan awam dan pencegahan penyakit adalah dalam kuasa Kerajaan Persekutuan dan juga Kerajaan-kerajaan negeri.
Oleh yang demikian, saya Hassan Abdul Karim, Ahli Parlimen Pasir Gudang mendesak Kerajaan Persekutuan supaya memberi kebenaran kepada kerajaan-kerajaan negeri berusaha mendapatkan vaksin untuk rakyat mereka.
Hal ini perlu atas beberapa sebab mendesak.
Pertama Kerajaan Persekutuan yang diperintah oleh Perikatan Nasional terlalu lambat dalam melaksanakan program vaksinasi bagi seluruh negara.
Dengan kerjasama kerajaan-kerajaan negeri, program vaksinasi itu dapat dipercepatkan.
Sebab kedua ialah kerana jumlah jangkitan kes baharu Covid-19 telah naik dengan mendadaknya dalam beberapa hari ini.
Contohnya, pada hari ini sahaja 20 Mei 2021 jumlah kes baru direkodkan adalah sebanyak 6,806, melebihi paras enam ribu.
Walaupun negara berada di dalam Darurat dan Parlimen digantung tetapi Kerajaan Persekutuan perlu menyedari bahawa Perlembagaan Persekutuan tidak digantung.
Jadi saya mendesak supaya sistem monopoli dalam kawalan penawaran vaksin ini tidak ditentukan dan dikuasai oleh Kerajaan Persekutuan sahaja. Kuasa kerajaan-kerajaan negeri perlu dihormati.
Hassan Abdul Karim
Ahli Parlimen Pasir Gudang
20 Mei 2021 (Khamis)

4.5

6

votes
Article Rating
Kongsikan artikel ini


“ESOK HANYA UPGRADE PKP 3.0 MENJADI PKP 3.1”

Takde Perutusan Khas.
Takde bantuan diumum.
Tak disebut total lockdown.
Cuma disebut, “mengetatkan lagi pelaksanaan PKP 3.0 yang sedang berkuatkuasa dengan penambahan sekatan yang lebih ketat ke atas sektor ekonomi dan sosial.”
Lalu dia suruh Ismail Sabri umum perincian bagi apa yang dimaksud “mengetatkan lagi” besok.
Esok kita tahu jika PKP 3.0 upgrade menjadi PKP 3.1.
NAJIB RAZAK
Bekas Perdana Menteri.

3.7

3

votes
Article Rating
Kongsikan artikel ini


SELAIN PKP PENUH YANG DISERTAI BANTUAN MENYELURUH, IA ADALAH KEGAGALAN DAN LEBIH WAJAR MAHIADDIN LETAK JAWATAN

Petang ini Majlis Keselamatan Negara atau MKN yang dipengerusikan Mahiaddin Md Yasin akan mengadakan mesyuarat untuk membuat keputusan sama ada mahu melaksanakan PKP penuh sekali lagi atau pun tidak.
Jika PKP penuh dilaksanakan, ini bermakna ia adalah kali kedua dilaksanakan dengan kali pertama pada 18 Mac 2020 yang lalu.
Dua kali PKP kemudiannya iaitu PKP 2.0 dan PKP 3.0 bukanlah PKP penuh, sebaliknya adalah PKP separuh masak di mana banyak sektor ekonomi, termasuk pusat membeli belah masih lagi dibenarkan beroperasi.
Begitu juga kilang-kilang dan pusat judi Genting Highlands masih lagi dibuka untuk dikunjungi sewaktu PKP 2.0 dan PKP 3.0 yang separuh masak itu.
Tetapi, dengan peningkatan kes Covid19 yang terus berlaku sekarang ini, adalah jelas PKP 2.0 dan PKP 3.0 yang separuh masak itu telah gagal membendung penularan wabak.
Begitu juga dengan penguatkuasaan perintah darurat sejak Januari lalu, walaupun ia diwar-warkan untuk memerangi Covid19, ternyata ia turut sama gagal.
Darurat hanya berjaya mempertahankan kuasa Mahiaddin semata-mata.
Dengan kegagalan itu, banyak pihak kini menuntut kerajaan melaksanakan PKP penuh sekali lagi, sama ada selama 21 hari atau sebulan dengan keyakinan ia merupakan langkah paling berkesan memutuskan rantaian merebaknya virus Covid19.
Walaupun desakan itu telah muncul sejak tiga empat hari yang lalu, namun MKN hanya akan bermesyuarat pada petang ini bagi memutuskan perkara tersebut.
Kelewatan bermesyuarat ini sebenarnya merupakan satu lagi petanda kegagalan Mahiaddin dan kerajaan PN, sepatutnya bila berlaku hal kecemasan seperti sekarang, mesyuarat MKN harus segera diadakan dua tiga lalu tanpa perlu berlengah lagi.
Kenapa baru petang ini baru MKN hendak bermesyuarat, apakah Mahiaddin sebagai Perdana Menteri tidak cemas dengan angka kes yang kian meningkat itu?
Apa yang semua pihak harapkan sekarang, melihat peningkatan kes yang begitu ketara, selain kemunculan varian-varian baru yang lebih bahaya, ialah agar kerajaan segera melaksanakan PKP penuh sekali lagi.
Tetapi, PKP penuh yang dikehendaki itu bererti semua sektor mesti ditutup dan semua rakyat mesti duduk di rumah selama 21 hari atau sebulan bagi mengelak penularan atau jangkitan Covid19.
Sudah tentu, dalam keadaan ini, PKP penuh itu wajib disertai dengan kerajaan mesti memberi bantuan yang menyeluruh kepada semua rakyat, baik dari segi kewangan, makanan dan lain-lain keperluan hidup mereka sepanjang tempoh tersebut.
Bantuan mestilah termasuk juga kepada peniaga kecil, pengusaha restoran dan untuk pembelajaran anak-anak di rumah.
Melaksanakan PKP penuh tanpa memberi bantuan menyeluruh kepada rakyat, tidak terkecuali moratorium automatik, adalah satu lagi petunjuk kegagalan buat kerajaan dan Mahiaddin.
Melaksanakan PKP penuh tanpa bantuan menyeluruh kepada rakyat sama saja keadaannya dengan tindakan melaksanakan PKP separuh masak seperti yang ada sekarang.
Ini kerana melaksanakan PKP penuh tanpa bantuan akan menyebabkan ramai yang mati kebulur tak makan, manakala meneruskan lagi PKP separuh masak pula akan mengakibatkan angka kematian kerana Covid19 terus meningkat.
Lebih buruk, dengan PKP separuh masak diteruskan, kita mungkin terus berdepan dengan sekian banyak PKP lagi selepas ini.
Sebab itu PKP penuh yang ketat seketat-ketatnya adalah diperlukan untuk membendung wabak bahaya ini.
Begitu juga, jika petang ini Mahiaddin tidak berani melaksanakan PKP penuh lantaran terlalu memikirkan kesan ekonomi atau kerana tidak mampu atau enggan memberi bantuan menyeluruh kepada rakyat, ia juga suatu kegagalan buat beliau dan kerajaan yang dipimpinnya.
Tindakan tersebut membawa erti melindungi nyawa rakyat bukan suatu keutamaan buat kerajaan, walhal jika rakyat mati, ekonomi dan negara pun akan turut mati kemudiannya.
Maka, melaksanakan PKP penuh yang diikuti dengan memberi bantuan menyeluruh kepada semua rakyat berdasarkan kad pengenalan adalah satu-satunya pilihan terbaik buat masa ini.
Selain daripada itu, ia adalah kegagalan yang tidak boleh dimaafkan dan lebih wajar Mahiaddin meletakkan jawatan atas ketidakmampuannya.
Satu sen pun dirasakan tidak berguna keberadaannya sebagai Perdana Menteri buat kita semua.
(ShahbudinHusin 21/05/2021)

4.6

7

votes
Article Rating
Kongsikan artikel ini


MAHIADDIN SUDAH KOYAK, IBARAT PANGLIMA PERANG SERAH SENAPANG KEPADA ORANG LAIN TERUSKAN PEPERANGAN

Petang semalam, ketika semua orang ternanti-nanti sama ada kerajaan melalui Majlis Keselamatan Negara atau MKN akan melaksanakan PKP penuh atau tidak, Menteri Kanan Pertahanan berkaitan keselamatan, Ismail Sabri Yaakob memaklumkan bahawa Pejabat Menteri (PMO) akan mengeluarkan kenyataan berkaitan perkara tersebut.
Tetapi, menjelang malam, PMO dalam kenyataan media yang dikeluarkannya memberitahu, tiada PKP penuh akan dilaksanakan, sebaliknya keputusan yang diambil adalah mengetatkan beberapa sektor ekonomi dan sosial dalam PKP 3.0 separuh masak yang sedang berkuatkuasa sekarang.
Tambah kenyataan media PMO itu lagi, perincian mengenai sekatan tambahan itu akan diumumkan hari ini (22 Mei) oleh Ismail Sabri.
Apa sudah jadi ni, kenapa tidak Mahiaddin Md Yasin sendiri yang mengumumkannya?
Jika dalam semua pengumuman PKP sebelum ini, malah proklamasi darurat pun, Mahiaddin sendiri yang tampil membuat pengumuman, sama ada melalui perutusan khas atau kenyataan media, kenapa tidak kali ini?
Kenapa tiada lagi perutusan khas seperti sebelum ini?
Kalau pun tiada perutusan khas, mengapa tidak PMO atau Mahiaddin sendiri mengeluarkan kenyataan media berkaitan perincian sekatan tambahan itu sebagaimana kenyataan media berkaitan PKP 3.0 separuh masak dua hari menjelang 1 Syawal sebelum ini?
Adakah Mahiaddin sekarang sudah koyak?
Sesungguhnya ini adalah sesuatu yang amat memalukan telah ditunjukkan oleh seorang Perdana Menteri di waktu negara sedang menghadiri krisis dan di ketika semakin ramai rakyat yang mati akibat penularan Covid19.
Mahiaddin kini seperti panglima perang yang sudah hilang kekuatan dan keberanian untuk berdepan kenyataan dan tindakannya menyerahkan kepada Ismail Sabri membuat pengumuman ibarat menyerahkan senapang kepada orang lain untuk meneruskan peperangan.
Jika dengan beberapa orang yang bertemu dengannya, Mahiaddin selalu berbangga dengan pengalaman politiknya selama lebih 40 tahun dan kononnya beliau arif dalam banyak perkara, apa yang boleh beliau dibanggakannya sekarang dengan pengalaman tersebut?
Apakah menjadi penakut merupakan suatu nilai berharga yang dituai daripada pengalaman selama lebih 40 tahun itu?
Dalam suasana krisis seperti sekarang, adalah tidak wajar Mahiaddin bertindak lari daripada realiti dan menyerahkan kepada orang lain membuat sesuatu pengumuman yang lebih afdal beliau sendiri melakukannya.
Apakah Mahiaddin sekarang cuba memindahkan kemarahan rakyat terhadapnya untuk dipikul sama oleh UMNO juga?
Kenapa tidak serahkan sekali jawatan Perdana Menterinya?
Sehingga ini tidak jelas apakah perincian sekatan tambahan yang bakal diumumkan oleh Ismail Sabri, tetapi di merata tempat terlihat kemarahan dan rasa tidak puas hati rakyat terhadap kerajaan dan Mahiaddin memang sedang membara sekarang ini.
Kegagalan melaksanakan PKP penuh – 14 hari, 21 hari atau sebulan – di ketika kes kian mencanak dan jumlah kematian terus meningkat adalah gambaran satu lagi kegagalan beliau dalam memimpin negara ini.
Mahiaddin dilihat tidak begitu bersungguh-sungguh melindungi nyawa rakyat sementara proses vaksinasi pula amat perlahan prosesnya.
Sekarang, dengan hanya mengetatkan beberapa sektor ekonomi dan sosial, bukan saja tiada jaminan kes dan jumlah kematian akan tidak meningkat, bahkan tiada jaminan juga tidak ada lagi PKP 4.0, PKP 5.0 dan seterusnya yang juga separuh masak selepas ini.
Akhirnya apa jadi kepada nasib dan sengsara rakyat dalam meneruskan kehidupan?
Sebab itu, dengan tiadanya “total lockdown” ini, yang sebenarnya paling dikehendaki oleh rakyat ialah Mahiaddin segera “stepdown”.
Kalau berlawan dengan rambutan pun hanya dapat 4 peratus undi, beliau nak tunggu apa lagi?
(ShahbudinHusin 22/05/2021)

4.4

7

votes
Article Rating
Kongsikan artikel ini


PH GESA KERAJAAN PERTIMBANG STRATEGI ‘TUNDA DOS KEDUA’

Majlis Presiden Pakatan Harapan menggesa Kerajaan untuk mempertimbangkan perlaksanaan “strategi tunda dos kedua” untuk melawan isu penambahan kes COVID-19 yang mendadak dengan mengambil kira kekangan kekurangan bekalan vaksin.
Kes COVID-19 di negara telah mencapai tahap kritikal dengan hampir mencecah 20,000 kes baru dalam jangka masa tiga hari.
Keutamaan kami pada saat ini mestilah untuk melindungi bilangan maksimum rakyat dalam jangka masa yang singkat ini.
Dengan mengakui kekurangan dos vaksin pada peringkat ini, rintangan ini boleh diatasi dengan menunda pemberian dos kedua.
Strategi ini digunakan oleh United Kingdom pada bulan November 2020 dan semakin banyak negara melaksanakan strategi penundaan dos kedua termasuk Singapura dan India.
Penyelidikan terbaharu oleh University of Birmingham dengan kerjasama Public Health England mendapati bahawa pemberian Pfizer BioNTech booster 12 minggu selepas dos pertama berbanding dengan tiga minggu menghasilkan tindak balas antibodi yang jauh lebih kuat.
Penyelidik dari Oxford University juga mendakwa pada bulan Februari bahawa ketika pemberian dos kedua vaksin mereka ditunda selama 12 minggu, tindak balas antibodi dilaporkan lebih dua kali ganda dibandingkan dengan normal.
Walaupun kerajaan telah berulang kali memberi jaminan bahawa Malaysia mempunyai bekalan vaksin yang mencukupi, namun kelewatan pemberian vaksin menunjukkan sebaliknya.
Terdapat kekurangan bekalan vaksin yang nyata dan kesannya ternyata melihat trend yang membimbangkan di seluruh negara.
Oleh itu, kita mesti menerima hakikat ini dan menyedari bahawa ada keperluan yang sangat mendesak untuk kita melaksana strategi yang terbukti secara saintifik ini.
Kami amat menyedari lagi merasai kekecewaan serta keresahan majoriti rakyat Malaysia kerana terpaksa menunggu untuk pengambilan vaksin langsung menghadapi risiko dijangkiti Covid-19 yang semakin tinggi.
Kerajaan seolah-olah tidak tahu dan tidak cekap dalam menanggapi perubahan pesat dalam situasi pandemik terkini.
Kami ingin meminta kerjasama rakyat Malaysia amnya untuk turut menggesa agar Kerajaan menggunapakai strategi baharu ini.
Berdasarkan sains dan data, strategi ini telah terbukti berhasil.
Oleh itu, Kerajaan wajib proaktif dalam meratifikasi strategi-strategi ini dan berhenti meletakkan nyawa rakyat dalam bahaya.
YB Dato’ Seri Anwar Ibrahim
Parti Keadilan Rakyat (KEADILAN)
YB Hj Mohamad Sabu
Parti Amanah Negara (AMANAH)
YB Lim Guan Eng
Parti Tindakan Demokratik (DAP)

5

3

votes
Article Rating
Kongsikan artikel ini


BERITA BAIK – MESKI MAHIADDIN KECUNDANG DENGAN RAMBUTAN, KERAJAAN PN INI MASIH LAGI CERAH MASA DEPANNYA

Berikutan kedudukan Mahiaddin Md Yasin ketika ini semakin jatuh terperosok, dikutuk, dihina dan dibenci, sehingga dipertandingkan dengan rambutan pun hanya mampu mendapat 4 peratus undi manakala buah tempatan itu menang bergaya dengan meraih 96 peratus sokongan, maka ada orang bertanya, masih bolehkah kerajaan PN ini diselamatkan lagi?
Melihat kebencian dan penolakan yang hampir merata di mana-mana, sepertinya tiada sesiapa lagi mahu mengekalkan kerajaan PN ini.
Tambahan lagi, dalam mengurus dan mengawal pandemik Covid19 sejak lebih setahun, Mahiaddin dan PN disifatkan telah gagal sama sekali sehingga negara dan kehidupan rakyat jadi haru-biru dibuatnya.
Berdasarkan situasi semasa itu, ditambah dengan keputusan UMNO enggan bekerjasama dengan Bersatu untuk menghadapi PRU15 akan datang, sejujurnya memang sukar untuk PN mampu terus bertahan.
Bahkan, jika berlaku pertarungan tiga penjuru dalam PRU15 nanti – PN, PH dan BN – kebarangkalian paling tinggi ialah PN akan mendapat kedudukan tercorot sekali.
Bukan saja kerusi-kerusi asal Bersatu sukar dipertahankan, bahkan Ahli-Ahli Parlimen katak daripada UMNO dan PKR yang kini berada di dalam Bersatu juga terlihat tiada harapan lagi untuk mengekalkan kedudukan mereka.
Secara mudahnya, semua Ahli Parlimen dalam Bersatu sekarang adalah dikira pengkhianat di mata rakyat – mereka khianat kepada PH, khianat kepada PKR dan khianat kepada UMNO – dan rakyat yang waras serta tidak disumbat dedak, logiknya pasti akan menolak golongan tersebut sebagai pemimpin bila tiba waktu undian nanti.
Orang yang khianat, sama macam darurat keadaannya, mesti ada titik penamatnya.
Sebagaimana darurat tidak boleh dikuatkuasakan selama-lamanya oleh mana-mana kerajaan di dunia ini, pemimpin khianat juga tidak mungkin mampu bertahan dengan sifat khianatnya itu buat selama-lamanya.
Lantaran itu, Mahiaddin dan kerajaan PN ini hampir tiada peluang lagi untuk mempertahankan kedudukan mereka dalam PRU15 akan datang nanti.
Sebagaimana rakyat ghairah mahu menjatuhkan BN sebelum PRU14 lalu, keghairahan yang sama ketika ini jauh lebih meluap-luap lagi.
Lagi pula, kerajaan PN ini adalah kerajaan yang tidak pernah diberi mandat oleh rakyat dalam proses pilihanraya untuk menjadi kerajaan, ia adalah kerajaan pintu belakang atau kerajaan curi – itulah sifatnya yang paling mudah untuk difahami.
Waima jika Mahiaddin sedia berundur dan menyerahkan jawatan Perdana Menteri kepada UMNO sekali pun, dan itu dilihat sebagai satu-satunya cara kerajaan PN ini dapat dikekalkan, tetapi ia tetap berdepan jalan sukar untuk menjadikannya kenyataan.
Sementara UMNO mungkin sedia menerima jawatan tersebut, tetapi mereka, sekurang-kurangnya setakat ini, tetap enggan menerima kehadiran Geng Hamzah Zainuddin dan Geng Azmin Ali sebagai rakan kongsi yang boleh dipercayai.
Dengan itu, tanpa laluan diberi oleh UMNO, di mana Geng Hamzah dan Geng Azmin mahu bertanding dalam PRU15 akan datang?
Selain Mahiadddin yang gagal sebagai halangan terbesar kerajaan PN ini sukar dipertahankan, kehadiran Geng Hanzah dan Geng Azmin adalah penyebab utama lainnya.
Sebab itu, menyedari mereka tidak dapat diterima oleh UMNO, Geng Hamzah dan Azmin dilihat akan sedaya upaya mahu memastikan Mahiaddin dapat bertahan lebih lama dan kemudian berdepan dalam PRU15 atas tiket PN dengan pertandingan tiga penjuru yang tidak lagi dapat dielakkan.
Harapan mereka ialah melalui jawatan, kedudukan dan kuasa dalam kerajaan yang masih dipegang ketika menghadapi PRU nanti, kemenangan masih ada ruang terbuka untuk dipertahankan.
Di sisi rakyat, sebagaimana tingginya keghairahan mereka sekarang untuk menjatuhkan kerajaan PN ini, kepuasan yang dirasai tentulah tak ternilai lagi jika ia berjaya dijadikan kenyataan.
Sifirnya sangat mudah, dengan tahap kegagalan paling maksium oleh kerajaan PN ini dan Mahiaddin pula dianggap Perdana Menteri paling teruk dalam sejarah negara, setahun ditadbir dengan caca-marba mereka pun sudah tak terperi seksanya, siapa yang mahu disambung derita lagi oleh pemerintah yang sama untuk tempoh lima tahun seterusnya?
Kecundangnya Mahiaddin dengan rambutan adalah isyarat paling jelas tiada harapan lagi kerajaan PN ini dapat diselamatkan.
Selepas membaca artikel ini, mungkin ada yang tertanya-tanya, kenapa tajuk lain tapi tulisan bermaksud lain?
Saya sebetulnya sedang cuba-cuba belajar menjadi Hadi Awang yang selalu ditanya lain, tapi memberi jawapan lain!!
(ShahbudinHusin 23/05/2021)

5

6

votes
Article Rating
Kongsikan artikel ini


CEPATKAN VAKSINASI, BENARKANLAH SYARIKAT SWASTA BAWA MASUK VAKSIN – DOKTOR PAKAR

Mungkin strategi pemberian vaksin perlu ditukar. Kita sudah TIDAK ADA masa. Cukup lah mesyuarat, mesyuarat tiada berkeputusan.
Cadangan saya:
1. Beri pada yang hendak buat masa ini. Ramai dah orang daftar. Mereka masih tertunggu-tunggu. Opt-in, daftar dan berebut-rebut pun bagus.
Tapi berilah temujanji kepada mereka yang dah daftar lama. Ini memang golongan yang betul-betul mahu, tunaikan. Yang tidak mahu, KETEPIKAN.
2. Yang telah diberi temujanji vaksin, dilaporkan ramai tidak pergi. Sebab? Waallahualam. Mungkin sebab Mak Teh; mungkin sebab bunga cengkih, mungkin juga sebab anak-anak tidak bagi atau mungkin tidak ada orang bawa.
Kita husnuzon. Tidak mengapa, kita cari penyelesaian.
Pesakit kronik diberi KEUTAMAAN, tapi sampai hari ini soalan sama ditanya oleh anak-anak mereka di media sosial.
Kenapalah macam itu. Dah berbuih mulut menyatakan, pesakit kronik sangat-sangat PERLU. Didalam interpretasi saya: WAJIB.
Tidak perlulah tanya lagi. Cepat-cepat daftar. Mereka ini kalau dijangkiti COVID19, risiko maut tinggi. Jalan kan tanggungjawab sebagai seorang anak / ahli keluarga.
Saya tahu ramai masyarakat Malaysia terpengaruh dengan jiran sebelah rumah dan pelbagai mesej whatsapp berkeliaran. Mana wakil rakyat? Mana ketua kampung? Kerajaan negeri?
Ajak lah mereka bersama-sama vaksin. Main lah peranan seorang pemimpin. Ini KERJA ANDA. Buatlah. Takkanlah ini kerja KKM juga. Ini tidak. Asyik kritik mengkritik satu sama lain. Apa faedahnya?
3, Cepatkanlah program vaksinasi ni. Lembab sangat. Bring in anything, everything. Apa jenis vaksin pun. Cepat sikit. Bagi saja lah syarikat swasta bawak masuk vaksin.
4. Media mana? Tolong tunjukkan kebaikan vaksin kepada rakyat. Tak payah lah cerita-cerita artis langgar SOP. Pedulikan mereka ini.
Gantikanlah program-program tidak berilmiah dengan yang boleh mempengaruhi minda masyarakat kita ke arah membuat keputusan yang lebih betul.
THIS IS A WHOLE SOCIETY APPROACH.
Please, sort this out. FAST. We have NO time to waste.
Non-stop pesakit kecundang sekarang ini. Saya nampak dah sama dengan India.
Rafidah Abdullah
Pakar Perunding Perubatan.

4.2

6

votes
Article Rating
Kongsikan artikel ini


JANGAN CUBA KAITKAN UMNO DENGAN KEGAGALAN KERAJAAN, SEMUA DASAR DITENTUKAN PN SEPENUHNYA – ZAHID HAMIDI

Assalamualaikum dan salam sejahtera kepada rakan-rakan Facebook sekalian.
Saya difahamkan ada usaha untuk memalitkan parti UMNO dengan kegagalan kerajaan PN.
Saya fikir perkara ini wajar diperjelaskan sekali lagi supaya semua lebih terang dan faham.
Benar terdapat beberapa Ahli Parlimen daripada UMNO sedang menganggotai kerajaan PN.
Namun ia tidak pernah bermaksud yang parti UMNO terlibat dalam menentukan dasar-dasar negara.
Segala ketetapan untuk negara sebaliknya dibuat sepenuhnya oleh kerajaan PN.
Ini termasuklah tentang dasar-dasar berkait pengurusan pandemik Covid-19 di negara ini.
Penentuan dasar negara malah menjadi hak mutlak kerajaan PN sejak Ordinan Darurat dilaksanakan.
Iaitu tatkala institusi Parlimen digantung atas sebab-sebab yang masih dimusykilkan.
Justeru tidak patut ada pihak cuba ‘menjebak’ parti UMNO dengan kegagalan kerajaan PN menangani penularan Covid-19.
Adalah tidak adil apa sahaja kegagalan kerajaan PN cuba dikaitkan dengan parti UMNO.
Gara-gara beberapa Ahli Parlimennya menerima tawaran menganggotai kerajaan PN.
Bagaimanapun itu tidaklah pula bermaksud parti UMNO tidak mempedulikan nasib rakyat.
Banyak pandangan UMNO tujukan kepada kerajaan PN melalui platform bukan Parlimen sebelum ini.
Malangnya kebanyakan pandangan dan nasihat tentang Covid-19 itu kurang diberi perhatian.
Mengapa jadi begitu saya fikir semua boleh mengandaikan sebabnya.
Apapun kita terus berdoa yang baik-baik untuk rakyat dan negara dalam berdepan ancaman Covid-19.
AHMAD ZAHID HAMIDI
Presiden UMNO
23 Mei 2021.

1

3

votes
Article Rating
Kongsikan artikel ini


SEDIA DIANGGAP BODOH BERMAKNA MAHIADDIN TIDAK BOLEH DISANDARKAN APA-APA HARAPAN LAGI

Selepas kerajaan PN pimpinannya ditanggapi sebagai #kerajaanbodoh oleh wargamaya berhubung SOP PKP yang celaru dan mengelirukan, Mahiaddin Md Yasin semalam dengan terbuka mengakui beliau tak kisah dianggap bodoh oleh rakyat.
“Bolehlah nak salahkan kerajaan, marah Perdana Menteri pun tak apalah, saya terimalah.
“Rakyat kata: ‘Apa bodoh Perdana Menteri’, tak apa…,” katanya dalam program bual bicara yang disiarkan melalui TV.
Rasanya inilah pertama kali dan satu-satunya Perdana Menteri negara kita yang tak kisah dianggap bodoh oleh rakyatnya sendiri.
Biasanya, jika seseorang pemimpin itu dikecam, diserang dan dipertikai oleh rakyat, lebih-lebih lagi sampai ke tahap kerajaan pimpinannya dianggap sebagai #kerajaanbodoh, mereka pasti akan bingkas memberi penjelasan untuk menangkis atau menjawab segala dakwaan yang dilemparkan itu.
Lagi pun, memang itulah peranan pemimpin, memberi penjelasan yang meyakinkan kepada rakyat terhadap apa juga isu yang berbangkit.
Sebab itu, seseorang pemimpin tidak boleh jadi diam, bisu dan bersembunyi di bilik pejabatnya saja.
Pemimpin mesti sentiasa keluar ke khalayak, tidak takut berjumpa sesiapa saja, jauh sekali bersikap gentar unruk berdepan soalan wartawan dan lensa kamera.
Pengakuan Mahiaddin yang tidak kisah dirinya dianggap bodoh adalah tanda beliau sudah mengalah, satu sifat yang tidak seharusnya ada pada seorang Perdana Menteri.
Perdana Menteri yang dengan mudah mengalah kepada tekanan rakyat adalah Perdana Menteri yang sudah kalah.
Tambahan lagi kalau sudah mengaku tak kisah dianggap bodoh, apa lagi yang boleh rakyat sandarkan harapan kepadanya?
Bolehkah kita meletakkan harapan dan masa depan kita kepada orang yang mengakui dianya tak kisah dianggap bodoh?
Sudah tentu hanya orang bodoh saja yang sanggup terus berketuakan orang yang tak kisah dianggap bodoh.
Rakyat yang cerdik dan pandai tidak mungkin mahu berketuakan orang mengakui dirinya bodoh sebagai ketua mereka.
Lebih-lebih lagi, dalam wawancara yang sama, Mahiaddin juga mengakui beliau tidak mampu menjaga keseluruhan 32 juta rakyat negara ini.
Aikkk…kalau bukan menjaga rakyat, apa lagi kerja seorang Perdana Menteri?
Apa guna ada kuasa, ada kabinet, ada kementerian, ada beratus jabatan, ada menteri, timbalan menteri, kewangan negara dan segala macam lainnya jika bukan untuk menjaga 32 juta rakyat negara ini?
Sekali lagi, pengakuan tidak mampu menjaga 32 juta rakyat ini, selain sikapnya tak kisah dianggap bodoh, ia dengan sendirinya bermakna Mahiaddin telah meletakkan dirinya bukan lagi sebagai pilihan di hati rakyat untuk terus memegang jawatan Perdana Menteri selepas ini.
Sudah sampai masanya rakyat harus mencari pemimpin lain yang tidak bodoh untuk memimpin, sekaligus mampu menjaga 32 juta rakyat Malaysia ini sebagai Perdana Menteri akan datang.
Bodoh sangatlah pula kita jika terus memilihnya lagi mentadbir negara ini.
(ShahbudinHusin 24/05/2021)

4.3

14

votes
Article Rating
Kongsikan artikel ini


RAKYAT KIAN TUNJUK MARAH PADA MAHIADDIN, #KERAJAANGAGAL KINI SUDAH NAIK TARAF JADI #KERAJAANBODOH

Semakin tinggi angka kes Covid19 yang dilaporkan, dalam waktu yang sama, semakin meningkat juga Mahiaddin Md Yasin diserbu dengan tanggapan tentang kegagalannya sebagai Perdana Menteri.
Ditambah dengan pengenalan SOP baru PKP yang diperketatkan sebagaimana diumumkan oleh Menteri Kanan Pertahanan, Ismail Sabri Yaakob semalam, kerajaan PN dan Mahiaddin kini lebih dihenyak dari segi kemampuannya dalam mentadbir negara ini.
Rata-rata rakyat biasa dan netizen tidak menerima dengan keyakinan bahawa SOP baru yang diperketatkan itu mampu membendung penularan wabak Covid19.
Di ketika virus tambah mengganas dengan varian baru yang lebih bahaya sehingga bukan saja angka kes bertambah, malah jumlah kematian semakin menakutkan di mana minggu lepas saja jumlahnya adalah 365 orang, rakyat kini sebenarnya amat bersedia menerima PKP penuh selama 14 hari, 21 hari atau sebulan sekali pun.
Mereka yakin berdasarkan PKP 1.0 yang berjaya menurunkan kadar kes, PKP 2.0 dan PKP 3.0 yang longgar dan separuh masak ini tidak akan membuahkan hasil diharapkan.
Kegagalan adalah lebih mungkin berbanding kejayaan di mana akhirnya PKP separuh masak akan terus bersambung demi bersambung hingga entah sampai bila.
Walaupun 80 peratus penjawat awam disyaratkan bekerja dari rumah dan pekerja swasta 40 peratus di bawah SOP ketat ini, tetapi bagaimana dengan pasar malam, kilang-kilang dan tapak pembinaan yang terus dibuka?
PKP penuh yang sedia dihadapi rakyat tentulah mesti disertai dengan bantuan kewangan dan makanan secara langsung yang harus disediakan oleh kerajaan, termasuk pengeluaran i-sinar dan i-lestari KWSP serta moratorium automatik.
Begitu pun, kerajaan enggan melaksanakan PKP penuh, meski itulah yang disarankan oleh Kementerian Kesihatan, lantaran lebih bimbang kesan ekonomi yang terpaksa ditanggung oleh kerajaan dan industri jika ia dilaksanakan.
Ternampak kerajaan lebih sayangkan ekonomi mati daripada rakyat mati, sedangkan jika ramai rakyat yang mati, ekonomi juga akan mati kemudiannya.
Lagi pun, apakah dengan menutup kilang, tapak industri dan shopping mall paling lama hanya dalam tempoh sebulan, ia akan menyebabkan ekonomi lumpuh dan semua perusahaan itu tutup kedai terus?
Di sinilah pentingnya peranan kerajaan menyalurkan bantuan kepada semua yang terlibat dengan penutupan operasi itu demi memastikan kelangsungan hidup rakyat dan ekonomi yang lebih berpanjangan.
Serentak tempoh tersebut, kerajaan harus meningkatkan program vaksinasi supaya virus Covid19 selepas itu lebih terkawal atau menjangkiti manusia hanya pada tahap rendah saja.
Jika kerajaan boleh membazir dengan membentuk kabinet paling besar, tetapi sebahagian besarnya tidak berfungsi dan hanya makan gaji buta, tidak terkecuali ada duta bertaraf menteri yang hanya duduk di rumah saja, kenapa Mahiaddin begitu kedekut untuk menyelamatkan nyawa rakyat terbanyak?
Bolehkah 70 orang menteri, timbalan menteri dan duta-duta bertaraf menteri itu saja yang menjamin nyawa politik Mahiaddin selama-lamanya berbanding undi rakyat yang mesti dihadapi setiap lima tahun sekali?
Lebih daripada itu, pelaksanaan SOP yang diperketatkan itu, walhal yang dikehendaki rakyat ialah PKP penuh, terlihat lebih banyak caca marba, membingung dan menyusahkan.
Antaranya, sementara farmasi dibenarkan beroperasi sehingga jam 10 malam, tetapi penjual burger pula dihadkan boleh meniaga hanya sehingga jam 8 malam.
Tidakkah SOP ini sesuatu yang menyusahkan kerana penjual burger biasanya hanya memulakan perniagaan pada jam 5 atau 6 petang, jadi bagaimana mereka mahu mencari rezeki yang mencukupi dalam tempoh dibenarkan berniaga 2 atau 3 jam saja?
Begitu juga dengan perniagaan dibenar memulakan operasi pada jam 8.00 pagi, tidakkah ini juga menyusahkan peniaga-peniaga nasi lemak kerana mereka biasanya sudah pun memulakan perniagaan seawal 6.30 atau 7.00 pagi lagi.
Jika pukul 8.00 pagi baru dibenarkan beroperasi, siapa nak beli nasi lemak mereka dalam sinar matahari yang sudah mula meninggi dan semua orang yang ke pejabat sudah memulakan kerja?
Sebab itu, sebaik pengumuman SOP yang disebut ketat itu diumumkan, rata-rata warga maya menolak, mempertikai dan mempersendakan kerajaan PN dan Mahiaddin pada tahap yang tidak pernah berlaku sebelum ini.
Daripada tanda pagar #KerajaanGagal untuk menggambarkan kegagalan kerajaan PN dan Mahiaddin dalam mengurus negara khususnya melawan Covid19 yang trending sebelum ini, penafsiran warga maya terhadap kegagalan itu kini dinaik taraf dengan tanda pagar baru iaitu #KerajaanBodoh.
Ini dengan jelas membuktikan rakyat tidak boleh menerima lagi kerajaan PN untuk mentadbir negara dan kemarahan mereka boleh dikata sudah mencapai kemuncaknya.
Ketika rakyat mahu menumbangkan BN era Najib Razak sebelum PRU14 dahulu pun, ia tidaklah sebegini dahsyat kemarahan mereka.
Trendingnya tanda pagar #KerajaanBodoh ini tidak lain menunjukkan laluan untuk menghalau Mahiaddin dan kerajaan PN sudah dipersiapkan dan hanya menunggu detik dan waktu saja untuk ia dijadikan kenyataan.
Hakikatnya, dengan serangan, kecaman, kebencian dan kemarahan itu sentiasa menunjukkan pola menaik, usahlah Mahiaddin bermimpi untuk kekal lebih lama lagi kerana harapan itu sebenarnya sudah pun tiada.
(ShahbudinHusin 24/05/2021)

4.1

8

votes
Article Rating
Kongsikan artikel ini


MAHIADDIN KINI SERBA TAK KENA, TANDA KEBENCIAN RAKYAT KEPADANYA TIADA LAGI UBATNYA, KECUALI…

Di mata rakyat, khususnya netizen, tidak ada yang kena atau sesuai lagi dilakukan oleh Perdana Menteri, Mahiaddin Md Yasin ketika ini.
Asyik dengan perutusan khas tak kena, cuba tunjuk berani mengadakan bual bicara khas dengan media pun akhirnya sama tidak kena juga.
Selain program itu dipertikaikan kerana ia merupakan rakaman, sedangkan beberapa saluran TV mempromosikannya sebagai “live”, apa yang diperkatakan Mahiaddin dalam bual bicara itu lebih banyak menjadi kritikan, malah persendaan.
Paling banyak ialah pengakuannya yang tak kisah dianggap bodoh, mengakui tidak mampu menjaga 32 juta rakyat Malaysia, mengatakan tiada “double standard” dalam penguatkuasaan SOP dan pengakuan tentang ketidakmampuan kerajaan melaksanakan SOP penuh kerana beban ekonomi yang besar yang terpaksa ditanggung.
Dalam semua perkara yang diperkatakan itu, semuanya terkena balik kepada Mahiaddin sendiri.
Dalam kes tak kisah dikata bodoh, macam-macam tafsiran dihujahkan berkaitan apa yang diperkatakannya itu dan pokoknya, sebagai Perdana Menteri, adalah amat janggal dan memalukan apabila beliau membuat pengakuan sedemikian rupa.
Berhubung kata-katanya tidak mampu menjaga 32 juta rakyat, beliau terus terus dikritik dan dipersoalkan – apa gunanya jadi Perdana Menteri dan memiliki kuasa, ada kabinet, kementerian, ratusan jabatan, menteri, timbalan menteri, dana kerajaan dan lain-lain lagi jika bukan untuk menjaga kebajikan dan memastikan kesejahteraan rakyat?
Berkaitan penguatkuasaan SOP yang kononnya kerajaan tiada “double standard” dalam perlaksanaannya, perkara itu lantas disusuli dengan beberapa keping gambar Mahiaddin yang dilihat tidak memakai pelitup muka serta videonya menghadiri sebuah program tapi tidak mengimbas aplikasi mysejahtera.
Tentang beban ekonomi katanya sebesar RM0.5 trillion jika PKP penuh dilaksanakan, persoalan yang dibangkitkan ialah, apa masalahnya dengan kos sebenar itu yang terpaksa ditanggung kerajaan jika yang ingin diselamatkan ialah nyawa rakyat?
Kenapa Mahiaddin terlalu berkira untuk menyelamatkan 32 juta nyawa?
Atau adakah ia gambaran ketidakmampuannya dalam mengurus negara?
Kalau tidak mampu, kenapa masih mahu kekal lagi sebagai Perdana Menteri?
Yang nyata sekarang ini, tidak kira apa pun yang dilakukannya, tiada lagi yang cocok di mata rakyat berkaitan dengannya.
Baik bagaimana beliau memunculkan diri atau apa yang diperkatakannya, semuanya sudah tidak kena lagi.
Asyik duduk di pejabat tak kena, tampil di khalayak ramai seperti pergi ke bazar Ramadan sebelum ini, akhirnya yang menjadi bualan hanyalah perkara-perkara yang tidak kena, buat perutusan khas tak kena dan tampil dalam bual bicara khas juga tidak kena.
Petanda apa semua ini?
Tidak lain ini adalah petanda Mahiaddin sudah ditahap maksimum tidak disukai dan dibenci oleh rakyat negara ini.
Semua ini, jika diperhati adalah salah dan silap yang berpunca daripada Mahiaddin sendiri.
Beliau harus menengok kembali segala-galanya – daripada laluannya menerobos pintu pengkhianatan untuk menjadi Perdana Menteri, dikelilingi oleh pemimpin-pemimpin yang juga pengkhianat, menjadi ketua kerajaan yang suka menyembunyikan diri di pejabat dengan penampilan hanya melalui perutusan khas demi perutusan khas, berkira dalam meluluskan bantuan yang diperlukan rakyat, menguatkuasakan darurat, menggantung Parlimen dan lain sebagainya – semua itu adalah tindakan-tindakan yang pada hakikatnya tidak disukai oleh majoriti rakyat yang umumnya mencari rezeki dan hidup di negara ini secara jujur.
Apabila pemimpin berbuat sesuatu, lebih-lebih lagi jika satu demi satu, perkara-perkara yang tidak selari dengan kejujuran, keinginan atau keperluan rakyat, maka inilah padahnya.
Pendeknya, apa yang dituai Mahiaddin sekarang adalah hasil apa yang ditanamnya sendiri.
Kemarahan dan kebencian rakyat sekarang hanya akan selesai jika mereka berjaya melihat beliau akhirnya tersingkir sebagai Perdana Menteri.
Lalu, apa yang boleh dilakukan Mahiaddin agar beliau dapat kembali disukai rakyat?
Hanya satu – LETAK JAWATAN!!
Percayalah, selepas meletak jawatan, akan mencurah-curah sanjungan dan pujian diberikan kepadanya.
(ShahbudinHusin 25/05/2021)

4.8

12

votes
Article Rating
Kongsikan artikel ini


KES COVID19 TERUS MENINGKAT, INI SURAT TERBUKA UNTUK ELIT BERKUASA

Berita Antarabangsa CNN tengahari ini menyatakan Parlimen United Kingdom akan menyiasat Kerajaan United Kingdom pimpinan Perdana Menteri Boris Johnson dalam hal bagaimana Kerajaan UK itu menangani Pandemik Covid-19.
Ini adalah satu contoh proses semak dan imbang antara badang perundangan Parlimen dengan badan kerajaan yang dipanggil Eksekutif.
Ini juga satu contoh prinsip pengasingan kuasa antara Parlimen dengan Eksekutif.
Ini juga amalan yang dipakai dalam sistem demokrasi berparlimen.
Parlimen United Kingdom yang telah berusia 800 tahun itu bukanlah satu contoh ideal, unggul dan sempurna.Banyak kekurangan dan kelemahannya juga.
Walaubagaimana pun, hakikatnya Parlimen Malaysia menggunapakai dan mengamalkan sistem demokrasi parlimen corak dan bentuk Parlimen United Kingdom itu.
Bezanya, Kerajaan United Kingdom pimpinan PM Boris Johnson mempunyai keabsahan atau legitimasi. Manakala Kerajaan PM Mayuddin Yassin di Malaysia tidak ada keabsahan atau legitimasi.
Kerajaan Konservatif di United Kingdom sekarang memiliki majoriti yang lebih dari cukup di Parlimen.Manakala Kerajaan Perikatan Nasional di Malaysia tidak ada majoriti dan takut menghadapi Undi percaya atau undi tidak percaya di Parlimen.
Kerajaan United Kingdom tidak mengisytiharkan Darurat untuk menangani Pandemik Covid-19. Mereka mengutamakan program vaksinasi yang segera, dan meluas di seluruh negara mereka. Manakala di Malaysia Darurat diisytiharkan tetapi krisis Covid-19 semakin teruk dan jumlah kematian semakin bertambah.Program vaksinasi di Malaysia antara yang paling lembab dan perlahan di Asia Tenggara sehingga meresahkan rakyat.
United Kingdom sama ada sistem monarkinya di Buckingham Palace, institusi parlimennya di Westminster dan Kerajaan kolonialnya yang berpusat di No.10 Downing Street semuanya mempunyai dosa menjajah wilayah dan umat manusia hampir separuh planet bumi pada satu ketika dulu termasuk tanahair kita, Malaysia.
Hakikat itu kita tidak pernah lupa dan tidak pernah kita maafkan.
Namun dalam segala yang buruk dan menjengkelkan itu masih ada yang positif dan yang waras lahir dari United Kingdom iaitu PM Boris Johnson dan Queen Elizebeth II tidak mengisytiharkan Darurat di UK dan tidak menggantung Parlimen UK.
Dalam krisis Covid-19 yang semakin buruk di Malaysia, saya Hassan Abdul Karim meminta supaya Yang di-Pertuan Agong sebagai Ketua Negara mengeluarkan satu dekri supaya Parlimen segera dibuka dan Darurat ditamatkan.
Sebagai seorang ahli parlimen yang menghormati kedaulatan undang-undang dan keluhuran perlembagaan, saya telah membuat permohonan di Mahkamah Tinggi Johor Bahru. Saya telah memohon melalui Judicial Review atau Semakan Kehakiman supaya Darurat segera ditamatkan dan Parlimen dibuka.
Malangnya permohonan saya itu telah ditolak oleh Mahkamah. Saya telah membuat rayuan seterusnya di Mahkamah Rayuan Malaysia.
Saya bimbang rayuan saya itu akhirnya menjadi akademik semata-mata. Saya sudah tidak sanggup menutup mata, memekakkan telinga dan mengunci mulut ketika setiap hari semakin ramai rakyat mati kerana Covid-19.
Angka jangkitan positif sudah melebihi setengah juta, tetapi peratusan rakyat menerima suntikan vaksin terlalu sedikit.Krisis kesihatan awam sekarang di Malaysia menghampiri keadaan malapetaka.
Saya percaya tugas dan tanggungjawab ahli parlimen sebagai wakil rakyat ialah bersuara untuk rakyat.Maka inilah yang saya lakukan.
Surat terbuka ini saya tujukan kepada Golongan Elit yang berkuasa sekarang.Sesat di hujung jalan, baliklah ke pangkal jalan.
Hassan Abdul Karim
Ahli Parlimen Pasir Gudang
26 Mei 2021 (Rabu).

4.9

9

votes
Article Rating
Kongsikan artikel ini